open-index/open-wikipedia-markdown huggingface dataset:
ഒക്കാറ ജില്ല

പാകിസ്താനിലെ പഞ്ചാബ് സംസ്ഥാനത്തിലുൾപ്പെടുന്ന ഒരു ജില്ലയാണ്‌ ഒക്കാറ.(ഉർദു : ضلع اوكاڑا), മുൾട്ടാൻ റോഡ്ജി ഈ ജില്ലയുടെ തലസ്ഥാനവുമായി ബന്ധിപ്പിക്കുന്നു.  ഒക്കാറ,ലാഹോർ 110 കിലോമീറ്റർ അകലെയുള്ള ഫൈസലാബാദ് കടന്നുപോകുന്നു.സാഹിവാൾ നഗരത്തിൽ നിന്നും ഏകദേശം 40 കിലോമീറ്റർ കഴിഞ്ഞാൽ ഈ ജില്ല ആരംഭിക്കുന്നു. 1998 സെൻസസ് പ്രകാരം ജില്ലയിലെ ഇതിൽ 12.84% നഗര ആയിരുന്നു. 2.232.992 ആണ് ജനസംഖ്യ. The postal code of Okara is 56300.

## ഭൂമിശാസ്ത്രം
ഒക്കാറ ജില്ല, തെക്ക് ബാഹാവൽനഗറുമായും , ദക്ഷിണ-പശ്ചിമ ഭാഗത്ത് പാകപട്ടാൻ, പടിഞ്ഞാറ് സഹിവാൾ. വടക്കു ഫൈസലാബാദുമായും നന്കാനയുമായും അതിർഥി പങ്കിടുന്നു. ഇന്ത്യയേയും പാകിസ്താനെയും വേർതിരിക്കുന്ന റാഡ്ക്ലിഫ് ലൈൻ ഈ ജില്ലയിലൂടെ കടന്നുപോകുന്നു. ഒക്കാറ കന്റോൺമെന്റ് പാകിസ്താനിലെ മനോഹരമായ കന്റോൺമെന്റ് ആണ്.
## ചരിത്രം
സിന്ധ് നാഗരികതയുടെ കാലത്ത് ഒക്കാറ മേഖല കൊടുംകാടായി നിന്നിരുന്ന പ്രദേശമായിരുന്നു. വേദ കാലഘട്ടത്തിൽ ഇന്തോ-ആര്യൻ ആക്രമണത്തിന് ഈ പ്രദേശം സാക്ഷിയായി.  യവനർ , ദാരദാസ്,കൈകായാസ്,മദ്രാസ്, പുരവന്മാർ, യൂദേയാസ്, മാളവാന്മാർ,സൈന്ധവന്മാർ ,കുരു തുടങ്ങിയവരെല്ലാം ഈ പ്രദേശത്തെ ‌ആക്രമിച്ചു.  
## അവലംബം

വർഗ്ഗം:പഞ്ചാബിലെ ജില്ലകൾ (പാകിസ്താൻ)
വർഗ്ഗം:ഒക്കാറ ജില്ല
മൽവ

തെക്കൻ പഞ്ചാബിലെ ഒരു പ്രദേശമാണ് **മൽവ**. മൽവയിലെ ജനങ്ങളെ മൽവൈ എന്നാണറിയപ്പെടുന്നത്. ഇവിടുത്തെ ജനങ്ങൾ മൽവൈ എന്ന പഞ്ചാബി സ്ലാങ്ങിലാണ് സംസാരിക്കുന്നത്. 
## ജില്ലകൾ
താഴെപ്പറയുന്ന ജില്ലകളാണ് മൽവ പ്രദേശത്ത് പെടുന്നത്.

* ഫിറോസ്‌പൂർ
* ഫസിൽക്കാ
* ഫരീദ്കോട്ട്
* ശ്രീ മുക്ത്സർ സാഹിബ്
* മോഗ
* ഭട്ടിണ്ട
* ലുധിയാന
* മാൻസ
* സംഗ്രൂർ
* ഷഹീദ് ഭഗത്സിംഗ് നഗറിന്റെ ഭാഗങ്ങൾ (മുമ്പ് നവാഷെഹർ)
* ഫതേഗഡ് സാഹിബ്
* പട്ട്യാല
* രൂപ്‌നഗർ (മുമ്പ് രോപാർ)
* അജിത്ഗഡ് (മുമ്പ് മൊഹാലി)
* ശ്രീ ഗംഗാനഗർ (രാജസ്ഥാൻ)
* ഹനുമാൻഗഡ് (രാജസ്ഥാൻ)

**വിനോദസഞ്ചാരകേന്ദ്രങ്ങൾ**
 
* കിലാ മുബാറക്ക്,ഭട്ടിണ്ട.
* ഫത്തേഗഡ് സാഹിബ് ഗുരുദ്വാര, ഫത്തേഗഡ് സാഹിബ്
* ആം ഖാസ് ബാഗ്, സർഹിന്ദ്
* ജഹാസ് ഹവേലി ( ജഹാസ് മഹൽ അഥവാ തോദർ മാൽ ഹവേലി), ഫത്തേഗഡ് സാഹിബ്
* ആംഗ്ലോ സിഖ് വാർ മെമ്മോറിയൽ, ഫിറോസ്‌പൂർ
* റൌസ ഷെരീഫ്, സർഹിന്ദ്- ഫത്തേഗഡ് സാഹിബ്
* സാംഘോൾ മ്യൂസിയം, ഫത്തേഗഡ് സാഹിബ്
* ആനന്ദ്പൂർ സാഹിബ്ബിലെ കോട്ടകളും ഗുരുദ്വാരകളും
* ചരിത്രസ്മാരകങ്ങൾ, നാഭ, സാംഗ്രൂർ
* ഗുരുദ്വാര, ശ്രീ മുക്ത്സർ സാഹിബ്
* പായൽ ഫോർട്ട്, പായൽ
* മുഗൾ സരായ്, ദോരാഹ
* വിരാസത് - എ- ഖത്സ, ആനന്ദ്പൂർ സാഹിബ്
* സിഖ് അജൈബ്ഘർ, മൊഹാലി
* തക്ത് ശ്രീ ദംദമാ സാഹിൻ, ഭട്ടിണ്ട
* ദുഃഖ് നിവാരൺ സാഹിബ് ഗുരുദ്വാര, പട്ട്യാല
* മോട്ടി ബാഗ് പാലസ്, പട്ട്യാല
* റോപർ വെറ്റ്ലാൻഡ്, രൂപ് നഗർ
* ഹുസ്സൈൻ വാല ബോർഡർ, ഫിറോസ്‌പൂർ

**സ്ഥലത്തെ പ്രമുഖർ**

* ബാബു രജബ് അലി, പ്രശസ്ത പഞ്ചാബി കവി
* ജർണൽ സിംഗ് ഭിന്ദ്രൻ‌വാല
* ഹരി സിംഗ് ധില്ലൻ, പതിനേഴാം നൂറ്റാണ്ടിലെ സിഖ് പോരാളി
* ഝണ്ടാ സിംഗ് ധില്ലൻ
* ബണ്ടാ സിംഗ് ബഹാദൂർ, രക്തസാക്ഷി
* ഭൂമാ സിംഗ് ധില്ലൻ, പതിനെട്ടാം നൂറ്റാണ്ടിലെ പോരാളി
* മഹാരാജാ രജീന്ദർ സിംഗ്
* മഹാരാജാ ഭൂപീന്ദർ സിംഗ്
* മഹാരാജാ യാദവേന്ദ്ര സിംഗ്
* ഹർചരൻ സിംഗ് ബ്രാർ
* ഗുർബക്ഷ് സിംഗ് ധില്ലൻ
* സരബ് ജിത് സിംഗ് ധില്ലൻ
* കർതാർ സിംഗ് സരാഭ
* ബീവി സാഹിബ് കൌർ
* ബീവി രജീന്ദർ കൌർ
* നിർമൽ ജിത് ശെഖാവത്, പരം വീര ചക്ര ലഭിച്ച വായുസേനാ ഓഫീസർ
* ബാബാ ഗുർമുഖ് സിംഗ്, സ്വാതന്ത്ര്യസമരസേനാനി
* സുഖ്ദേവ് ഥാപ്പർ, സ്വാതന്ത്ര്യസമര സേനാനി
* ഉദ്ധം സിംഗ്
* ബിയാന്ത് സിംഗ്, മുൻ മുഖ്യമന്ത്രി (കൊല്ലപ്പെട്ടു)
* ഗ്യാനി സെയിൽ സിംഗ്, മുൻ രാഷ്ട്രപതി. 

 ഇവയും നോക്കുക

* ധോബ
* മാഝാ
* പോധ്

അവലംബം

ഗ്രോവർ, പർമീന്ദർ സിംഗ് (2011) Discover Punjab: Attractions of Punjab. Parminder Singh 

Grover. p. 179.
മഹാകോശ്, ഭായി കാൻ സിംഗ് നാഭ

വർഗ്ഗം:പഞ്ചാബിന്റെ ഭൂമിശാസ്ത്രം
ലാലാ ഹർദയാൽ

ഗദ്ദർ പാർട്ടിയുടെ സ്ഥാപകരിലൊരാളും ഇന്ത്യയുടെ സ്വാതന്ത്ര സമര നേതാക്കളിലൊരാളുമായിരുന്നു **ലാലാ ഹർദയാൽ (Lala Har Dayal)** (പഞ്ചാബിയിൽi ਲਾਲਾ ਹਰਦਿਆਲ)(ജ. ഒക്ടോബർ 14, 1884 - മ. മാർച്ച് 4, 1939)  ഇന്ത്യൻ സിവിൽ സർവ്വീസിൽ ജോലിയാരംഭിച്ച അദ്ദേഹം ഒരു ബഹുമുഖ പ്രതിഭയായിരുന്നു. ലളിത ജീവിതം നയിച്ച ഹർദയാൽ കാനഡയിലും അമേരിക്കയിലും താമസിച്ചിരുന്ന പ്രവാസി ഇന്ത്യാക്കാർക്ക് ആദ്യ ലോകമഹായുദ്ധസമയത്ത് ബ്രിട്ടീഷ് സാമ്രാജ്യത്വത്തിനെതിരായി പോരാടുവാൻ പ്രചോദനമായി.

## ജീവിതരേഖ
ബ്രിട്ടീഷ് ഇന്ത്യയിലെ പഞ്ചാബ് പ്രവിശ്യയുടെ ഭാഗമായിരുന്ന ഡൽഹിയിൽ ഒരു കായസ്ഥ കുടുബത്തിൽ 1884 ഒക്ടോബർ 14 നാണ് ലാല ഹർ ദയാൽ ജനിക്കുന്നത്. അദ്ദേഹത്തിന്റെ പിതാവ് ഡൽഹി കോടതികളിലെ റീഡറായിരുന്ന ഗൗരിദയാൽ മാഥുർ സമ്പന്നനായിരുന്നില്ലെങ്കിലും പേർഷ്യൻ, ഉറുദു ഭാഷകളിൽ പണ്ഡിതനായിരുന്നു. മാതാവ് ബോരി ഒരു വീട്ടമ്മായായിരുന്നു. 

കേംബ്രിഡ്ജ് മിഷൻ സ്കൂളിൽ പ്രാഥമിക വിദ്യാഭ്യാസം പൂർത്തിയാക്കിയ അദ്ദേഹം ഇന്റർമീഡിയറ്റിന് പഠിച്ചത് ഡൽഹി സെന്റ് സ്റ്റീഫൻസ് കോളേജിലായിരുന്നു. തുടർന്ന് ലാഹോർ ഗവൺമെന്റ് കോളേജിൽ നിന്നും ഇംഗ്ലീഷ് സാഹിത്യത്തിൽ 1903 -ൽ മാസ്റ്റർ ബിരുദം പൂർത്തിയാക്കിയ ലാല ഹർദയാൽ മികച്ച സ്ഥാനം കരസ്ഥമാക്കിയാണ് വിജയിച്ചത്. തൊട്ടടുത്തവർഷം അതേ കോളേജിൽ തന്നെ അദ്ദേഹം എം.എ ഹിസ്റ്ററിയും പൂർത്തിയാക്കി ശ്രദ്ധേയനായി. അതേത്തുടർന്ന് ഇന്ത്യാ സർക്കാരിന്റെ സ്കോളർഷിപ്പോടുകൂടി ഒക്സ്ഫോർഡിൽ ചേർന്ന് ഉപരിപഠനം നടത്തുന്നതിന് അദ്ദേഹം തെരഞ്ഞെടുക്കപ്പെട്ടു. ഇംഗ്ലണ്ടിലേക്ക് പോകുന്നതിനുമുൻപ് സുന്ദർ റാണി എന്ന സ്ത്രീയെ അദ്ദേഹം വിവാഹം കഴിച്ചിരുന്നുങ്കിലും ആ ബന്ധം തുടർന്നില്ല.  

ഓക്സ്ഫോഡിലെ സെന്റ് ജോൺസ് കേളേജിൽ ആധുനികകാല ചരിത്ര വിദ്യാർത്ഥിയായി അദ്ദേഹം പഠിക്കാനാരംഭിച്ചു. അക്കാലത്തെ മിക്ക യുവാക്കളെയും പോലെ തന്നെ, ഐ.സി.എസ് പരീക്ഷ എഴുതണമെന്നായിരുന്നു അദ്ദേഹത്തിന്റെയും ആഗ്രഹം.  എന്നാൽ അക്കാലത്ത് അദ്ദേഹം പരിചയപ്പെട്ട ഇന്ത്യൻ വിപ്ലവകാരികളും സാമൂഹ്യ പരിഷ്കർത്താക്കളുമായിരുന്ന സി.എഫ്. ആൻഡ്രൂസ്, ഭായി പരമാനന്ദ്, ശ്യാമാജി കൃഷ്ണ തുടങ്ങിയവരുമായുള്ള സഹവാസത്താൽ അദ്ദേഹം വളരെ വേഗം ഇന്ത്യയുടെ സ്വാതന്ത്ര സമരത്തിലേക്ക് ആകൃഷ്ടനാകുകയാണുണ്ടായത്. അക്കാലത്ത് ഇംഗ്ലണ്ടിൽ പ്രവർത്തിച്ചുവന്നിരുന്ന ദാദാഭായ് നവറോജിയുടെ ഇന്ത്യൻ അസോസിയേഷനുമായും അദ്ദേഹം ബന്ധം സ്ഥാപിച്ചു. 

## അവലംബം

വർഗ്ഗം:1884-ൽ ജനിച്ചവർ
വർഗ്ഗം:പഞ്ചാബികൾ
വർഗ്ഗം:1939-ൽ മരിച്ചവർ
വർഗ്ഗം:ഇന്ത്യൻ വിപ്ലവകാരികൾ
വർഗ്ഗം:ഹിന്ദു-ജർമ്മൻ ഗൂഢാലോചന
വർഗ്ഗം:ഇന്ത്യൻ സ്വാതന്ത്ര്യത്തിനു വേണ്ടിയുള്ള വിപ്ലവ പ്രവർത്തനങ്ങൾ
വെഹാരി ജില്ല

പാകിസ്താനിലെ പഞ്ചാബ് സംസ്ഥാനത്തിലുൾപ്പെടുന്ന ഒരു ജില്ലയാണ് വെഹാരി.()
## ഭരണപരമായ വിഭജനം
ഭരണപരമായി മൂന്ന് മണ്ഡലങ്ങളായി വിഭജിച്ചിരിക്കുന്നു.ബുറെവാല,മൈൽസി,വെഹരി എന്നിവയാണവ.
## ഭാഷ

1998 ദേശീയ സെൻസസ് പ്രകാരം പഞ്ചാബി 94% ജനസംഖ്യ പഞ്ചാബി ഭാഷയാണ് സംസാരിക്കുന്നത്. ഉർദു അതേസമയം ദേശീയ ഭാഷ വ്യാപകമായി സംസാരിക്കുന്നു.ഇംഗ്ലീഷ് വിദ്യാഭ്യാസമുള്ള വരേണ്യ വിഭാഗക്കാരും ഇവിടെയുണ്ട്. ഏതാനും അഫ്ഗാൻ അഭയാർഥികൾക്ക് സംസാരിക്കുന്നവരുടെ മറ്റു ഭാഷ പഷ്‌തോ ആണ്.
## അവലംബം

## പുറത്തേക്കുള്ള കണ്ണികൾ
* 
*Vehari's satellite map

വർഗ്ഗം:പഞ്ചാബിലെ ജില്ലകൾ (പാകിസ്താൻ)
ഈജിപ്ഷ്യൻ കലണ്ടർ

പ്രാചീന **ഈജിപ്ഷ്യൻ കലണ്ടർ**പ്രകാരം ഒരു വർഷത്തിന് 365 ദിനങ്ങൾ ഉണ്ട്. ഒരു വർഷം 30 ദിനങ്ങളുള്ള 12 മാസങ്ങൾ ചേർന്നതാണ്. ഇതിന്റെ കൂടെ 5 ദിനങ്ങൾ കൂടുതലായും ചേർത്തിരിക്കുന്നു. ഈ അഞ്ചു ദിനങ്ങൾ വർഷാവസാനം ചേർക്കുന്നു. (epagomenae, from Greek ἐπαγόμεναι)അങ്ങനെ ആകെ 365 ദിനങ്ങൾ ചേർന്നാണ് ഒരു വർഷം. മാസങ്ങൾ 10 ദിനങ്ങളുള്ള 3 ആഴ്ച്ചകൾ ചേർന്നതാണ്. ഡെക്കാൻസ് എന്നാണിവ അറിയപ്പെടുന്നത്. ആയതിനാൽ ഈജിപ്ഷ്യൻ വർഷം സൗരവർഷത്തേക്കാൾ എതാണ്ട് കാൽ ദിനം കുറഞ്ഞതാണ്. നക്ഷത്രങ്ങളുമായി ബന്ധപ്പെട്ട സംഭവങ്ങൾ വർഷത്തിൽ കലണ്ടറിൽ മാറി മാറി വരും.annus vagus, or "wandering year".

പലെർമോ ശിലാഫലകം പഠിച്ചതിൽനിന്നും  Alexander Scharff കരുതുന്നത്, പഴയ രാജസ്ഥാനകാലഘട്ടത്തിൽ വർഷത്തിന് 320 ദിനങ്ങൾ മാത്രമേയുണ്ടായിരുന്നുള്ളു എന്നാണ്. 
## മുൻകാല ഉപയോഗം
## ടോളമിയുടെയും റോമാക്കാരുടെയും കലണ്ടർ
റോമൻ എഴുത്തുകാരനായ സെൻസോറിനസ് നെ സംബന്ധിച്ച്, ജൂലിയൻ കലണ്ടറിലെ 139 സി. ഇ യിലെ ജൂലൈ 20 ആണ് ഈജിപ്റ്റിലെ പുതുവർഷം ആയി വരിക. ഈജിപ്റ്റിൽ സൂര്യോദയത്തിനു മുൻപുള്ള സിറിയസ് നക്ഷത്രത്തിന്റെ ഉദയസമയമാണിത്.(heliacal rising of Sirius) ഇതുവച്ച് കണക്കാക്കിയാൽ ഇത്തരം പ്രതിഭാസം ഇതിനുമുമ്പ്, 1322 ബി. സി. ഇ യിൽ ആണു നടന്നതെന്നു കാണാം. അതിനുമുമ്പ്, 2782 ബി. സി. ഇ യിൽ ആണിതു നടന്നിട്ടുണ്ടാവുക. ഈ കലണ്ടർ ഈ തീയതിയിൽ ആയിരിക്കാം കണ്ടുപിടിച്ചത്. 

ടോളമി ഭരണാധികാരികൾ 238 ബി. സി. ഇ യിൽ ഓരോ നാലാം വർഷവും 365 നു പകരം 366 ദിനങ്ങൾ ഉള്ളതായി കണക്കാക്കണമെന്ന് ഉത്തരവിട്ടു. കാനോപ്പിക് റിഫോം എന്ന് ഇത് അറിയപ്പെടു. )എന്നാൽ ഈജിപ്റ്റിലെ ഭൂരിപക്ഷം വരുന്ന കർഷകർ ഈ ഉത്തരവ് അനുസരിക്കാൻ കൂട്ടാക്കിയില്ല. കാരണം അവരുടെ കലണ്ടർ കൃഷിയ്ക്കു പറ്റിയ, കൃഷിയുമായി ബന്ധപ്പെട്ട ഋതുക്കളുമായി ബന്ധപ്പെട്ടതായിരുന്നു. ഈ പരിഷ്കരണം, പിന്നീട്,  26/25 BCEൽ അഗസ്റ്റസ് അലെക്സാണ്ട്രിയൻ കലണ്ടർ (അല്ലെങ്കിൽ ജൂലിയൻ കലണ്ടർ)അവതരിപ്പിച്ചതോടെ പ്രാബല്യത്തിൽ വന്നു. ഇതിൽ ആറാമത് എപഗോമെനൽ ദിനം ആദ്യമായി 22 BCEൽ ചേർക്കപ്പെട്ടു. 
## പരിഷ്കരിക്കപ്പെട്ട കലണ്ടർ
ഈജിപ്റ്റിൽ പരിഷ്കരിക്കപ്പെട്ട കലണ്ടർ ഉപയോഗിച്ചുകൊണ്ടിരുന്നു. ഇന്നത്തെ കർഷകരായ ഈജിപ്റ്റുകാരും ഋതുക്കളെ അടിസ്ഥാനമാക്കിയുള്ള കലണ്ടറാണ് ഇന്നും ഉപയോഗിക്കുന്നത്. അവർ വർഷത്തെ മഞ്ഞുകാലം, വേനൽക്കാലം, പ്രളയകാലം എന്നിങ്ങനെ മൂന്നു ഋതുക്കളായി വിഭജിച്ചിട്ടുണ്ട്. ഈ കലണ്ടർ അവരുടെ പ്രാദേശിക ആഘോഷങ്ങളായ നൈലിലെ വെള്ളപ്പൊക്കൗത്സവം, പ്രാചീനകാലംതൊട്ടേ ആഘോഷിച്ചുവരുന്ന വസന്തകാല ഉത്സവമായ ഷാം എൽ നസ്സിം  എന്നിവയുമായി ബന്ധപ്പെട്ടുമിരിക്കുന്നു.

## See also
* Egyptian chronology
* Sothic cycle

## കുറിപ്പുകൾ

## References

*Grimal, Nicolas. *A History of Ancient Egypt*. Oxford: Blackwell Publishers, 1997.
*Parker, Richard A.  *The Calendars of Ancient Egypt*, Studies in Ancient Oriental Civilization, **26**.  Chicago: University of Chicago Press, 1950.
*Shaw, Ian. ed. *The Oxford Illustrated History of Ancient Egypt*. Oxford: Oxford University Press, 2000.
*Watterson, Barbara. *The Egyptians*. Oxford: Blackwell Publishers. 1997. 
*Youssef, Ahmad Abdel-Hamid. *From Pharaoh's Lips: Ancient Egyptian Language in the Arabic of Today*. Cairo: American University in Cairo Press, 2003

വർഗ്ഗം:കലണ്ടർ
സാവൻ

ഹിന്ദു കലണ്ടറിലെ  അഞ്ചാമത്തെ മാസമാണ് **സാവൻ**. ഇന്ത്യയിൽ പ്രചാരത്തിലുള്ള കലണ്ടറുകളായ ശക കലണ്ടർ , പഞ്ചാബി ഗുരുദ്വാരകൾ അംഗീകരിച്ചിട്ടുള്ള നാനക്ഷി കലണ്ടർ , പരമ്പരാഗത വിക്രമ കലണ്ടർ എന്നിവയിലെല്ലാം അഞ്ചാം മാസം സാവൻ ആണ്. ഗ്രിഗോറിയൻ ജൂലിയൻ കലണ്ടറുകളിലെ ജൂലൈ ആഗസ്റ്റ് മാസങ്ങളാണ് ഈ മാസത്തിൽ വരുന്നത്. ഈ മാസത്തിന് 31 ദിവസമുണ്ട്. 

## ഈമാസത്തെ പ്രധാന സംഭവങ്ങൾ
### ജൂലൈ
*ജൂലൈ 16 - ഓഗസ്റ്റ് 15 (1 സാവൻ) - സാവൻ മാസം  ആരംഭം
*ജൂലൈ 23 (8 സാവൻ) - ഗുരു ഹർ കൃഷ്ണൻ ജനനം
### ആഗസ്റ്റ്
*ഓഗസ്റ്റ് 16 (1 ഭാഡോൺ) - സാവൻ മാസം അവസാനം, ഭാഡോൺ ആരംഭം

വർഗ്ഗം:നാനക്ഷി കലണ്ടർ
ഭാഡോൺ

പഞ്ചാബി ഗുരുദ്വാരകൾ അംഗീകരിച്ചിട്ടുള്ള നാനക്ഷി കലണ്ടറിലെ ആറാമത്തെ മാസമാണ് ഭാഡോൺ.  ഗ്രിഗോറിയൻ ജൂലിയൻ കലണ്ടറുകളിലെ  ആഗസ്റ്റ് സെപ്റ്റംബർ മാസങ്ങളാണ് ഈ മാസത്തിൽ വരുന്നത്. ഈ മാസത്തിന് 31 ദിവസമുണ്ട്. 

## ഈമാസത്തെ പ്രധാന സംഭവങ്ങൾ
### ആഗസ്റ്റ്
*ആഗസ്റ്റ് 16 (1 ഭാഡോൺ) - ഭാഡോൺ മാസത്തിന്റെ തുടക്കം
*ആഗസ്റ്റ് 30 (15 ഭാഡോൺ) - ശ്രീ ഗുരു ഗ്രന്ഥ് സാഹിബ് (ആദി ഗ്രന്ഥ്) പൂർത്തീകരണം
### സെപ്റ്റംബർ
*സെപ്റ്റംബർ 1 (17 ഭാഡോൺ) - ശ്രീ ഗുരു ഗ്രന്ഥ് സാഹിബ് ജി ആദ്യ പ്രകാശനം
 *സെപ്റ്റംബർ 12 (28 ഭാഡോൺ) - സാരഗാർഹി യുദ്ധം

വർഗ്ഗം:നാനക്ഷി കലണ്ടർ
അസ്സു

പഞ്ചാബി ഗുരുദ്വാരകൾ അംഗീകരിച്ചിട്ടുള്ള നാനക്ഷി കലണ്ടറിലെ ഏഴാമത്തെ മാസമാണ് അസ്സു.  ഗ്രിഗോറിയൻ ജൂലിയൻ കലണ്ടറുകളിലെ  സെപ്റ്റംബർ ഒക്ടോബർ മാസങ്ങളാണ് ഈ മാസത്തിൽ വരുന്നത്. ഈ മാസത്തിന് 30 ദിവസമുണ്ട്. 

## ഈമാസത്തെ പ്രധാന സംഭവങ്ങൾ
### സെപ്റ്റംബർ
* സെപ്റ്റംബർ 15 (1 അസ്സു) -  അസ്സു മാസം ആരംഭം
*സെപ്റ്റംബർ 16 (2 അസ്സു) - ഗുരു അമർ ദാസ് ജി യുടെ ജോടി ജോഡ്
*സെപ്റ്റംബർ 16 (2 അസ്സു) - ഗുരു ദാസ് ജിയുടെ ഗുർ ഗാദി
*സെപ്റ്റംബർ 16 (2 അസ്സു) - ഗുരു ദാസ് ജി യുടെ ജോടി ജോഡ്
*സെപ്റ്റംബർ 16 (2 അസ്സു) - ഗുരു അർജൻ ദേവ് ജി യുടെ ഗുർ ഗാദി
*സെപ്റ്റംബർ 18 (4 അസ്സു) - ഗുരു അംഗദ് ദേവ് ജി യുടെ ഗുർ ഗാദി
*സെപ്റ്റംബർ 22 (8 അസ്സു) - ഗുരുനാനാക്ക് ദേവ് ജി യുടെ ജോടി ജോഡ്

### ഒക്ടോബർ
*ഒക്ടോബർ 9 (25 അസ്സു) - ഗുരു രാം ദാസ് ജി ജനനം
*ഒക്ടോബർ 15 (1 കടക്) -  അസ്സു മാസം അവസാനം  കടക് മാസം ആരംഭം

വർഗ്ഗം:നാനക്ഷി കലണ്ടർ
കടക്

പഞ്ചാബി കലണ്ടറിലെയും നാനക്ഷി കലണ്ടറിലെയും എട്ടാം മാസമാണ് **കടക്**  എന്നറിയപ്പെടുന്ന മാസം.   

കടക് മാസം ഹിന്ദു കലണ്ടറിലും ഇന്ത്യൻ ദേശീയ കലണ്ടറിലുമുള്ള കാർത്തിക മാസത്തോടും ഗ്രിഗോറിയൻ, ജൂലിയൻ കലണ്ടറുകളിൽ ഒക്ടോബർ, നവംബർ മാസങ്ങളിലും കൂടി വരുന്നു. ഈമാസം 30 ദിവസം ദൈർഘ്യമുള്ളതാണ്.

## ഈ മാസത്തെ പ്രധാന സംഭവങ്ങൾ

### ഒക്ടോബർ

* ഒക്ടോബർ 15 (1 കടക്) -കട്ടക് മാസത്തിന്റെ ആരംഭം
* ഒക്ടോബർ 20 (6 കടക്) -ഗുരു ഹർ റായ് ജിയുടെ *ജ്യോതി ജോട്ട്*
* ഒക്ടോബർ 20 (6 കടക്) -ശ്രീ ഗുരു ഗ്രന്ഥ് സാഹിബ് ജിയുടെ ഗുരു ഗഡി
* ഒക്ടോബർ 20 (6 കടക്-ഗുരു ഹർ കൃഷ്ണൻ ജിയുടെ ഗുരു ഗഡി
* ഒക്ടോബർ 21 (7 കടക്) -ഗുരു ഗോവിന്ദ് സിംഗ് ജിയുടെ *ജ്യോതി ജോട്ട്*

### നവംബർ

* ദീപാവലി
* നവംബർ 14 (1 മഖർ) -കട്ടക് മാസത്തിന്റെ അവസാനവും മഘറിന്റെ തുടക്കവും

## ഇതും കാണുക

* പഞ്ചാബി കലണ്ടർ

## പുറത്തേക്കുള്ള കണ്ണികൾ

* www.srigranth.org SGGS പേജ് 133 ആർക്കൈവ് ചെയ്തത്  വേബാക്ക് മെഷീനിൽ
* www.sikhcoalition.org
‌
മഖർ

പഞ്ചാബി ഗുരുദ്വാരകൾ അംഗീകരിച്ചിട്ടുള്ള നാനക്ഷി കലണ്ടറിലെ ഒമ്പതാമത്തെ മാസമാണ് മഖർ.  ഗ്രിഗോറിയൻ ജൂലിയൻ കലണ്ടറുകളിലെ  നവംബർ ഡിസംബർ മാസങ്ങളാണ് ഈ മാസത്തിൽ വരുന്നത്. ഈ മാസത്തിന് 30 ദിവസമുണ്ട്. 

## ഈമാസത്തെ പ്രധാന സംഭവങ്ങൾ
### നവംബർ
*നവംബർ - ഗുരുനാനാക്ക് ദേവ് ജി ജന്മദിനവാർഷികം
*നവംബർ 14 (1 മഖർ) - മാസം മഖർ ആരംഭം
*നവംബർ 24 (11 മഖർ) - ഗുരു തേഗ് ബഹദൂർ ജി യുടെ ഷഹീദി
*നവംബർ 24 (11 മഖർ) - ഭായ് മതി ദാസ്. ഭായി സതി ദാസ് ജി എന്നിവരുടെ ഷഹീദി  
*നവംബർ 24 (11 മഖർ) - ഗുരു ഗോബിന്ദ് സിംഗ് ജി യുടെ ഗുർ ഗാദി
*നവംബർ 28 (15 മഖർ) - ഷഹീബ്സദ സോർവാർ സിങ് ജി ജന്മദിനം

### ഡിസംബർ
*ഡിസംബർ 12 (29 മഖർ) - ഷഹീബ്സദ ഫത്തേഹ് സിംഗ് ജി ജന്മദിനം
*ഡിസംബർ 14 (1 പോഹ്) - മഖർ മാസം അവസാനം - പോഹ് മാസം ആരംഭം

വർഗ്ഗം:നാനക്ഷി കലണ്ടർ
പോഹ്

പഞ്ചാബി ഗുരുദ്വാരകൾ അംഗീകരിച്ചിട്ടുള്ള നാനക്ഷി കലണ്ടറിലെ പത്താമത്തെ മാസമാണ് പോഹ്.  ഗ്രിഗോറിയൻ ജൂലിയൻ കലണ്ടറുകളിലെ ഡിസംബർ ജനുവരി മാസങ്ങളാണ് ഈ മാസത്തിൽ വരുന്നത്. ഈ മാസത്തിന് 30 ദിവസമുണ്ട്. 
## ഈമാസത്തെ പ്രധാന സംഭവങ്ങൾ
### ഡിസംബർ
*ഡിസംബർ 14 (1 പോഹ്) - മഖർ മാസം അവസാനം പോഹ് മാസം ആരംഭം

### ജനുവരി
*ജനുവരി 13 (1 മാഖ്) -  പോഹ് മാസം അവസാനം മാഖ് മാസം ആരംഭം 

വർഗ്ഗം:നാനക്ഷി കലണ്ടർ
മാഖ്

പഞ്ചാബി ഗുരുദ്വാരകൾ അംഗീകരിച്ചിട്ടുള്ള നാനക്ഷി കലണ്ടറിലെ പതിനൊന്നാമത്തെ മാസമാണ് **മാഖ്**.  ഗ്രിഗോറിയൻ ജൂലിയൻ കലണ്ടറുകളിലെ ജനുവരി ഫെബ്രുവരി മാസങ്ങളാണ് ഈ മാസത്തിൽ വരുന്നത്. ഈ മാസത്തിന് 30 ദിവസമുണ്ട്. 

## ഈമാസത്തെ പ്രധാന സംഭവങ്ങൾ
### ജനുവരി
*ജനുവരി 13 (1 മാഖ്) -  മാഖ് മാസം ആരംഭം
*ജനുവരി 31 (19 മാഖ്) - ഗുരു ഹർ റായി ജി ജനനം

### ഫെബ്രുവരി
*ഫെബ്രുവരി 11 (30 മാഖ്) - ഷഹീബ്സദ അജിത് സിങ് ജി ജന്മദിനം
*ഫെബ്രുവരി 12 (1 Phagun) - മാഖ് മാസം അവസാനം   ഫാഗുൻ മാസം ആരംഭം

വർഗ്ഗം:നാനക്ഷി കലണ്ടർ
ഫാഗുൻ

പഞ്ചാബി ഗുരുദ്വാരകൾ അംഗീകരിച്ചിട്ടുള്ള നാനക്ഷി കലണ്ടറിലെ പന്ത്രണ്ടാമത്തെ മാസമാണ് ഫാഗുൻ.  ഗ്രിഗോറിയൻ ജൂലിയൻ കലണ്ടറുകളിലെ ഫെബ്രുവരി മാർച്ച് മാസങ്ങളാണ് ഈ മാസത്തിൽ വരുന്നത്. ഈ മാസത്തിന് 30 ദിവസമുണ്ട്. അധിവർഷത്തിനനുസരിച്ച് ഈ മാസത്തിൽ ഒരു ദിവസം കൂടുതലും വരാം അങ്ങനെ ചില വർഷങ്ങളിൽ 31 ദിവസവും വരും.

## ഈമാസത്തെ പ്രധാന സംഭവങ്ങൾ
### ഫെബ്രുവരി
*ഫെബ്രുവരി 12 (1 ഫാഗുൻ) -  ഫാഗുൻ മാസം ആരംഭം
*ഫെബ്രുവരി 21 (10 ഫാഗുൻ) - ശക നൻ‍കന സാഹിബ്
*ഫെബ്രുവരി 21 (10 ഫാഗുൻ) - ജെയ്തോ മോർച്ച

### മാർച്ച്
*മാർച്ച് 14 (1 ചേത്) - ഫാഗുൻ മാസം അവസാനം ചേത് മാസം ആരംഭം

വർഗ്ഗം:നാനക്ഷി കലണ്ടർ
ബിക്രമി കലണ്ടർ

വിക്രമാദിത്യന് ശേഷം ഇന്ത്യയിൽ 57 ബി.സിയോടുകൂടി രൂപം കൊണ്ട് ഒരു കലണ്ടറാണ് **ബിക്രമി കലണ്ടർ**. പഞ്ചാബി മഹീനെ എന്നും ഈ കലണ്ടർ അറിയപ്പെടുന്നു. ചാന്ദ്ര വിഭാഗവും സൌര വിഭാഗവും ഉള്ള ഈ കലണ്ടറിൽ(സൗരചാന്ദ്ര കലണ്ടർ) 365 ദിവസങ്ങളാണുള്ളത്. പുരാതന കാലത്ത് കേരളം പോലുള്ള ചില ഇന്ത്യൻ സംസ്ഥാനങ്ങളിൽ ഈ കലണ്ടറിലെ ചാന്ദ്ര വർഷത്തിന്റെ ആരംഭമാണ് പുതുവർഷമായി കണ്ടിരുന്നതെങ്കിൽ പഞ്ചാബ് ബംഗാൾ തുടങ്ങിയ സ്ഥലങ്ങളിൽ സൌര വർഷത്തിന്റെ ആരംഭമാണ് പുതുവർഷമായി കണ്ട് പോന്നത്.

സൗര കലണ്ടർ വൈശാഖ് (ഏപ്രിൽ) മാസത്തിൽ ആരംഭിക്കുന്നു. ഇന്ത്യയുടെ ചില സംസ്ഥാനങ്ങളിൽ പുതിയ വർഷം അവരുടെ സൗര കലണ്ടർ പ്രകാരമാണ് ആരംഭിക്കുന്നത്. പഞ്ചാബിലും ബംഗാളിലും സൗര കലണ്ടർ ആരംഭിക്കുന്നത് വൈശാഖ് മാസത്തിലാണ്യ ഒന്നാം ദിവസം പഞ്ചാബിൽ വൈശാഖിയും ബംഗാളിൽ പോഹ്ല ബോഷാകും ആണ്.

വർഗ്ഗം:കലണ്ടർ
ബബ്ബർ ഖൽസ ഇന്റർനാഷണൽ

ഇന്ത്യയിലെ ഒരു സായുധ സംഘടനയാണ് **ബബ്ബർ ഖൽസ ഇന്റർനാഷണൽ (ബികെഎൽ)**(). **ബബ്ബർ ഖൽസ** എന്ന പേരിലും ഈ സംഘടന അറിയപ്പെടുന്നുണ്ട്.

ഇന്ത്യൻ ഗവൺമെന്റും ബ്രിട്ടീഷ് സർക്കാരും ബബ്ബർ ഖൽസയെ ഒരു ഭീകര സംഘടനയായാണ് പരിഗണിക്കുന്നത്. എന്നാൽ, അതിന്റെ പ്രവർത്തകർ ഒരു പ്രതിരോധ പ്രസ്ഥാനമായാണ് കരുതുന്നത്.

സിഖ് നവോത്ഥാന പ്രസ്ഥാനമായ നിരങ്കരി വിഭാഗവുമായി നടന്ന സംഘർഷങ്ങളെ തുടർന്ന് 1978ലാണ് ബബ്ബർ ഖൽസ ഇന്റർനാഷണൽ സ്ഥാപിതമായത്. 1970കളിൽ ഇന്ത്യൻ പഞ്ചാബിൽ ആരംഭിച്ച സായുധകലാപത്തിൽ ബബ്ബർ ഖൽസ ഇന്റർനാഷണൽ പ്രധാന പങ്ക് വഹിച്ചിരുന്നു. 

1980കളിൽ സജീവമായിരുന്ന സംഘടന 1990കൾക്ക് ശേഷം ക്ഷയിച്ചു. പോലീസ് നടത്തിയ ഏറ്റുമുട്ടൽ കൊലപാതകങ്ങളിൽ സംഘടനയുടെ പ്രധാന നേതാക്കളിൽ പലരും കൊല്ലപ്പെടുകയായിരുന്നു.  
കാനഡ, ജർമ്മനി, ബ്രിട്ടൻ, ഇന്ത്യ എന്നീ രാജ്യങ്ങളെല്ലാം ബബ്ബർ ഖൽസയെ ഭീകരവാദ സംഘടനയായി പ്രഖ്യാപിച്ചിട്ടുണ്ട്.

## അവലംബം
യോജന

പുരാതന ഭാരതത്തിൽ നിലവിലുണ്ടായിരുന്ന് ഒരു നീള അളവ്. ഏകദേശം 9 മൈൽ. 13 കി മി ആണ് ഒരു യോജന എന്ന് അറിയപ്പെട്ടിരുന്നത്. വൈദിക കാലത്തും രാമായണത്തിലും എല്ലാം ദൂരം  അളക്കാനായി ഈ അളവാണ് പ്രയോഗിച്ചുകാണുന്നത്.

വർഗ്ഗം:അളവുകൾ
രജൻപൂർ

പാകിസ്താൻ പഞ്ചാബ് പ്രവിശ്യയിലെ ഒരു ജില്ലയാണ് **രജൻപൂർ**. 1998ലെ കണക്ക് പ്രകാരം 1,103,618  ആണ് ഇവിടത്തെ ജനസംഖ്യ.
## ഭരണപരമായ വിഭജനം
ഈ ജില്ലയിൽ മൂന്ന് താലൂക്കുകളുണ്ട്. ജംപൂർ, രജൻപൂർ, റോജഹാൻ എന്നിവയാണവ.
## ഭൂമിശാസ്ത്രം
1770ൽ ജീവിച്ച മഖ്ദൂം ശൈഖ് രാജൻ ശയുടെ പേരിൽ നിന്നാണ് ഈ പ്രദേശത്തിന് ഈ പേര് ലഭിച്ചത്. സിന്ധു നദിയുടെ പടിഞ്ഞാറ് ഭാഗത്താണ് ഇത് സ്ഥിതിചെയ്യുന്നത്. പടിഞ്ഞാറ് ഭാഗത്ത് ബലൂചിസ്ഥാൻ പ്രവിശ്യയിലെ ദൈര ബുഗ്ദി ജില്ലയുമായും വടക്കു ഭാഗത്ത് ദൈര ഗാസി ഖാൻ ജില്ലയുമായും അതിർത്തി പങ്കിടുന്നു.
## ഭാഷ
90 ശതമാനം പേരും പഞ്ചാബി ഭാഷയുടെ വകഭേദങ്ങൾ സംസാരിക്കുമ്പോൾ 10 ശതമാനം പേർ മറ്റു ഭാഷകളാണ് സംസാരിക്കുന്നത്.
## ചരിത്രം
മറ്റ് ജില്ലകൾക്ക് സമാനമായി ഇവിടെയും വേദ കാലത്ത് ഇന്തോ-ആര്യന്മാരുടെ ആക്രമണത്തിന് വേദിയായി. കംബോജ, ദാരദാസ്, കാകിയൻ, മദ്രാസ്, പുരവന്മാർ, മാൾവാ, കുരു എന്നീ രാജവംശങ്ങളും ഈ പ്രദേശം ആക്രമിച്ചിരുന്നു. 50,000 സൈന്യവുമായി ഗ്രീക്ക് ചക്രവർത്തി അലക്‌സാണ്ടർ ഈ പ്രദേശം ആക്രമിച്ചതായും ചരിത്രത്തിലുണ്ട്. കൂടാതെ മൗര്യസാമ്രാജ്യം, ഇന്തോ-ഗ്രീക്ക് രാജ്യം, കുശാനസാമ്രാജ്യം, ഗുപ്തസാമ്രാജ്യം, വെള്ള ഹൂണന്മാർ, ശാഹി രാജവംശം, കുശാന ഹെപത്തലീസ് എന്നിവരുടെയെല്ലാം ഭരണനിയന്ത്രണത്തിലുള്ള പ്രദേശമായിരുന്നു ഇത്.
സിഇ 997ൽ സുൽത്താൻ മഹമൂദ് ഗസ്‌നവി, 1005ൽ കാബുളിലെ ചക്രവർത്തിയായ ശാഹിസ് പഞ്ചാബ് പിടിച്ചടക്കി. ദൽഹി സൽത്തനത്ത് ഭരണ കാലത്ത് ഈ പ്രദേശത്ത് മുസ്ലിം ജനത ആധിപത്യമുറപ്പിച്ചു. സൂഫി പണ്ഡിതന്മാരുടെ മതപ്രബോധനമായിരുന്നു അതിന് കാരണം.

മുഗൾ രാജവംശത്തിന് ശേഷം സിഖ് രാജവംശം ഇവിടെ ഭരണം നടത്തവെ മുസ്ലിങ്ങൾക്ക് ധാരാളം നിയന്ത്രണങ്ങൾ നേരിടേണ്ടി വന്നു. ബ്രീട്ടീഷ് കാലത്ത് ഈ പ്രദേശത്തിന്റെ പ്രാധാന്യം വർദ്ധിച്ചു. 1947ൽ ഇവിടെ ജീവിച്ചിരുന്ന മുസ്ലിങ്ങൾ മുസ്ലിംലീഗിന്റെ നേതൃത്വത്തിൽ പാകിസ്താൻ വിഭജനത്തിന് വേണ്ടി പ്രവർത്തിച്ചു. സ്വാതന്ത്ര്യാനന്തരം ഇവിടത്തെ ഹിന്ദുക്കളും സിഖുകാരും ഇന്ത്യയിലേക്ക് പാലായനം ചെയ്തു. ഇന്ത്യയിൽ നിന്നുള്ള മുസ്ലിം അഭയാർഥികൾ ഇങ്ങോട്ടും പാലായനം ചെയ്തു.
## അവലംബം

## പുറത്തേക്കുള്ള കണ്ണികൾ
* Rajanpur District 

വർഗ്ഗം:പഞ്ചാബ്, പാകിസ്താൻ
സർദാർ

**സർദാർ** എന്നത് ഒരു പേർഷ്യൻ (****) പദമാണ്. **കമാൻഡർ** എന്നർത്ഥമുള്ള ഈ പദത്തിന്റെ വാക്കർത്ഥം പ്രധാന അധ്യാപകൻ എന്നാണ്.

## ഉപയോഗം
പ്രധാനമായും പ്രഭുക്കൻമാരെയും ഉന്നതകുലജാതരെയും സംബോധന ചെയ്യാനാണ് സർദാർ എന്ന പദം ഉപയോഗിച്ചിരുന്നത്. ഒരു ഗോത്രത്തിന്റെയും ഒരു സംഘത്തിന്റെയോ നേതാവിനെ വിളിക്കാൻ അറബിയിൽ ഉപയോഗിക്കുന്ന **[[അമീർ]]** എന്ന അറബി പദത്തിന്റെ പേർഷ്യൻ ഭാഷയിലെ പര്യായ പദമാണ് സർദാർ.

ഇന്നത്തെ ഇറാൻ ഉൾപ്പെടുന്ന പേർഷ്യയിൽ ആണ് ഈ പദം ഉപയോഗത്തിലുണ്ടായിരുന്നത്. ഓട്ടോമൻ സാമ്രാജ്യം, തുർക്കി എന്നിവിടങ്ങളിൽ സെർദാർ (Serdar) എന്നും ഈജിപ്തിൽ സർദാർ (Sirdar) എന്നും ഉപയോഗിച്ചിരുന്നു. മെസപ്പൊട്ടേമിയയിലും സിറിയ, സൗത്ത് ഏഷ്യൻ രാജ്യങ്ങളായ പാകിസ്താൻ, ഇന്ത്യ, നേപ്പാൾ കൊക്കേഷ്യ, മധ്യേഷ്യ, ബാൾക്കൻ എന്നിവിടങ്ങളിലും ഈ പദം പ്രയോഗിച്ചിരുന്നു.  മറാഠ സാമ്രാജ്യ കാലത്ത് വിവിധ മറാഠ സ്‌റ്റേറ്റുകളിലെ പ്രധാന  പദവികളിലുള്ള ഉന്നതരെ വിളിക്കാൻ ഈ പദം വ്യാപകമായി ഉപയോഗിച്ചിരുന്നു.

## രാജാക്കൻമാർ
തെക്കേ ഏഷ്യയിലെ നിരവധി നാട്ടുരാജ്യങ്ങളിൽ ബ്രിട്ടീഷുകാർ സർദാർമാരെ നാട്ടുരാജാക്കൻമാരായി അവരോധിച്ചിരുന്നു.
ഈ നാട്ടുരാജ്യങ്ങിലെ സർദാർമാർക്ക് ബ്രിട്ടീഷുകാർ പ്രത്യേകമായ അവകാശങ്ങൾ നൽകിയിരുന്നു.

## അവലംബം
ബഠിംഡാ ജില്ല

പഞ്ചാബ് സംസ്ഥാനത്തിലെ ഒരു ജില്ലയാണ് **ബഠിംഡാ** (Punjabi: ਬਠਿੰਡਾ) (Hindi: बठिंडा). ഇന്ത്യയിലേക്കുള്ള പ്രവേശന കവാടം എന്നർത്ഥം വരുന്ന തബർ എ - ഹിന്ദ് എന്ന പേരിലാണ് ഈ സ്ഥലം അറിയപ്പെട്ടിരുന്നത്. 3,344  ചതുരശ്ര കി.മീ. വിസ്തീർണ്ണമുള്ള ഈ ജില്ലയുടെ അതിരുകൾ വടക്ക് ഫരീദ്കോട്ട് ജില്ലയും  മോഗ ജില്ലയും പടിഞ്ഞാറ് മുകാത്സർ ജില്ലയും കിഴക്ക് ബർണാല, മാസ ജില്ലകളുമാണ്. തെക്ക് ഹരിയാന സംസ്ഥാനവുമാണ്.പഞ്ചാബിന്റെ കോട്ടൺ ഉത്പാദന കേന്ദ്രങ്ങൾ ഈ ബെൽറ്റിലാണ്.** **

## ചരിത്രം
1948 ൽ പെപ്സുവിന്റെ ആവിർഭാവത്തോടെയാണ് ഈ ജില്ല നിലവിൽ വന്നത്. ജില്ലയുടെ ആസ്ഥാനമായി 1952 വരെ ഫരീദ്കോട്ടും പിന്നീട്  ബഠിംഡായുമായി.

## ജനസംഖ്യ
2011 സെൻസസ് പ്രകാരം ബഠിംഡാ ജില്ലയിലെ ജനസംഖ്യ 1,388,859, ആണ്. ഹവായിയുടെ ജനസംഖ്യയോളം വരുമിത്.  ജനസംഖ്യയുടെ കാര്യത്തിൽ 352 ആം സ്ഥാനമാണ് ബഠിംഡായ്ക്ക്. ജനസാന്ദ്രത ചതുരശ്ര കിലോമീറ്ററിന്‌ 414 ആണ്.  . 2001–2011 ദശകത്തിലെ ജനപ്പെരുക്കത്തിന്റെ തോത് 17.37%. യിലെ സ്ത്രീ - പുരുഷ അനുപാതം  865 സ്ത്രീകൾക്ക് 1000 പുരുഷന്മാരാണ്, സാക്ഷരതാ നിരക്ക് 69.6%.

പഞ്ചാബിലെ ഒൻപതാമത്തെ വലിയ ജില്ലയാണ് ബഠിംഡാ, ജനസംഖ്യ  1,183,295. 

## ഭരണകൂടം
നാലു താലൂക്കുകളാണ് ഈ ജില്ലയിലുള്ളത്. ബഠിംഡാ, രാംപുര ഫൂൽ, മൗർ, തൽവാണ്ടി സാബോ എന്നിവയാണവ. ഇവയെ ഒൻപത് ബ്ലോക്കുകളായി വിഭജിച്ചിരിക്കുന്നു. ബഠിംഡാ, രാംപുര, ഫൂൽ, മൗർ, തൽവാണ്ടി സാബോ, സംഗത്, നഥാന, ബാലിയൻവാലി, ഭഗ്താ ഭായി കാ, എന്നിങ്ങനെ ഒൻപതു ബ്ലോക്കുകളാണുള്ളത്.

## References

വർഗ്ഗം:ഇന്ത്യയിലെ ജില്ലകൾ - പേരനുസരിച്ച്
വർഗ്ഗം:പഞ്ചാബിലെ ജില്ലകൾ (ഇന്ത്യ)
വർഗ്ഗം:പഞ്ചാബിന്റെ (ഇന്ത്യ) ഭൂമിശാസ്ത്രം - അപൂർണ്ണലേഖനങ്ങൾ
വർഗ്ഗം:ബഠിംഡാ ജില്ല
ഇടമുറി

ഇന്ത്യയുടെ തെക്കെൻ സംസ്ഥാനമായ കേരളത്തിലെ പത്തനംതിട്ട ജില്ലയിൽ റാന്നി താലൂക്കിൽ നാറാണംമൂഴി പഞ്ചായത്തിൻറെ കീഴിലുള്ള ചെറിയ ഒരു ഗ്രാമം ആണ് ഇടമുറി.

വർഗ്ഗം:പത്തനംതിട്ട ജില്ലയിലെ ഗ്രാമങ്ങൾ
സീമാ റാവു

ഇന്ത്യയിലെ ആദ്യ വനിതാ കമാന്റോ പരിശീലകയാണ്  **സീമാ റാവു**.ഇന്ത്യൻ സ്പെഷൽ ഫോഴ്സിനു വേണ്ടി 18 വർഷം സേവനം അനുഷ്ഠിച്ചു.  സ്വാതന്ത്ര്യസമര സേനാനി പ്രൊഫ.രമാകാന്ത് സീനാരിയുടെ മകളാണ്.
## ആദ്യകാല ജീവിതം
ഗോവയെ പോർച്ചുഗൽ അധിനിവേശത്തിൽ നിന്നു മുക്തമാക്കാൻ പ്രയത്നിച്ച സ്വാതന്ത്ര്യസമരസേനാനി പ്രൊഫസർ രമാകാന്ത് സിനാരിയുടെ മകളാണ്. തന്റെ പതിനാറാം വയസ്സിൽ സീമ തന്റെ ഭാവിവരനായ ദീപക് റാവുവിനെ കണ്ടുമുട്ടി. ആയോധനകലകളോട് ആഭിമുഖ്യം പുലർത്തിയിരുന്ന ദീപക്കാണ് സീമയേയും ഈ മേഖലയിലേക്ക് തിരിച്ചത്. 
വിവാഹശേഷം വിവിധ അയോധനകലകളിൽ പ്രാവീണ്യം നേടിയതിനൊപ്പം ആൾട്ടർനേറ്റീവ് മെഡിസിനിൽ എം.ഡി ബിരുദവും തുടർന്ന് ക്രൈസിസ് മാനേജ്മെന്റിൽ എം.ബി.എ-യും കരസ്ഥമാക്കി.

## സൈനികസേവനം
തങ്ങളുടെ വൈദഗ്ദ്ധ്യം രാഷ്ട്രനന്മയ്ക്ക് എങ്ങനെ ഉപയോഗിക്കാം എന്നു ചിന്തിച്ചതിന്റെ ഭാഗമായി 1996-ൽ ഈ ദമ്പതികൾ ആർമി, നേവി, ബി.എസ്.എഫ് തുടങ്ങി വിവിധ സൈനികവിഭാഗങ്ങളുടെ മേലധികാരികളുമായി കൂടിക്കാഴ്ച നടത്തുകയുണ്ടായി. ഇതേത്തുടർന്ന് ഇവർ ആവിഷ്ക്കരിച്ച പരിശീലനപദ്ധതി കമാന്റോ പരിശീലനത്തിനായി ഉപയോഗിക്കാൻ തീരുമാനമായി.

യാതൊരു പ്രതിഫലവും പറ്റാതെ ഭർത്താവിനോടൊത്ത് 20,000-ൽ പരം സൈനികരെ സീമ പരിശീലിപ്പിച്ചിട്ടുണ്ട്. ബ്രൂസ്‌ ലീ ആവിഷ്കരിച്ച ജീത് കുൺ ഡോ എന്ന ആയോധനകല പരിശീലിപ്പിക്കുവാൻ യോഗ്യത നേടിയ വളരെ ചുരുക്കം പേരിൽ ഒരാളാണ് സീമ റാവു. മിലിട്ടറി മാർഷൽ ആർട്ട്സിൽ സെവൻത് ഡിഗ്രി ബ്ലാക്ക് ബെൽറ്റ് നേടി. വ്യോമസേനയിൽ നിന്ന് സ്കൈഡൈവിംഗ് അഭ്യസിച്ചു.

## പുസ്തകങ്ങൾ

## അവലംബം

വർഗ്ഗം:ജീവിച്ചിരിക്കുന്നവർ
സുൽത്താൻ ( ചലച്ചിത്രം )

അലി അബ്ബാസ് സഫർ സംവിധാനം ചെയ്ത് ഹിന്ദി ചിത്രമാണ് ***സുൽത്താൻ*** .അദിത്യ ചൊപ്രയാണു നിർമാതാവ്.

## അഭിനേതാക്കൾ
#സൽമാൻ ഖാൻ
#അനുഷ്ക ഷർമ
#അനന്ദ് വിധാത് 
#കുമുദ് മിഷ്ര

## നിർമ്മാണം
2015 ജുണിലാണ് ഈ ചിത്രത്തെ കുറിച്ച് ആലോചനകൾ ആരംഭിച്ചത് . അനുഷക് ഷർമ ഈ ചിത്രത്തിനായി ഗുസ്തി പരിശീലിച്ചു.

## ചിത്രീകരണം
ഒക്ടോബർ  2015 ൽ ചിത്രീകരണം ആരംഭിച്ചു.

## സംഗീതം
*ജഗ് ഘൂമെയാ
*440 വൊൽറ്റ്

## അവലംബം

http://www.dnaindia.com/topic/sultan

വർഗ്ഗം:ഹിന്ദി ചലച്ചിത്രം
ഗത്ക

തെക്കേഷ്യയിലെ ഒരു ആയോധക കലയാണ് ** ഗത്ക**. ഇത് നിർമ്മിച്ചത് സിക്കുകാരാണ്, ഏറ്റുമുട്ടലുകളിൽ മരംകൊണ്ട് നിർമ്മിച്ച ആയുധങ്ങളാണുണ്ടാകുക. ആധുനിക ഉപയോഗത്തിൽ ഇത് വടക്കു പടിഞ്ഞാറൻ ഇന്ത്യയിലെ മാർഷ്യൽ ആർട്ട്സായി അറിയപ്പെടുന്നു, ശാസ്ത്ര വിദ്യ എന്നു പറയുന്നതാവും കൂടുതൽ യോജിപ്പ്. ആക്രമണങ്ങളും ആക്രമണരീതികളും വ്യത്യാസമുണ്ടെങ്കിലും അടിസ്ഥാന ആശയങ്ങൾ ഒന്നുതന്നെയാണ്.

ഗത്ക ഒരു വിനോദമായും, ആചാരക്രമമായും പഠിക്കാവുന്നതാണ്. മരംകൊണ്ടുനി‍ർമ്മിതമായ രണ്ട് വാളുകൾ കൊണ്ട് രണ്ടു പേർ നടത്തുന്ന ഏറ്റുമുട്ടലാണ് ഗത്ക. ഈ വാളിനോടൊപ്പം ഒരു ഷീൽഡുമുണ്ടാകും. വാളുകൊണ്ടുള്ള സ്പർശനങ്ങൾക്കാണ് പോയന്റ്. മറ്റുള്ള ആയുധങ്ങൾ ആക്രമണത്തിനായി ഉപയോഗിക്കില്ല, പക്ഷെ അവയുടേയും, നിയന്ത്രണരീതികൾ പഠിച്ചെടുക്കണമെങ്കിൽ തുടർച്ചയായ പരിശീലനത്തിലൂടെ മാത്രമെ കഴിയു.
ആചാരക്രമത്തിനായുള്ള ഗത്ക വിവാഹവേദികളിലോ, മറ്റു  സംഗീത അരങ്ങുകളിലോ ആണ് ഉപയോഗിക്കാറ്, കൂടാതെ ഛൗ നൃത്തത്തിലും ഇത് ഉപയോഗിക്കാറുണ്ട്. ഗത്ക പഠിപ്പിക്കുന്ന പരിശീലകനെ ഗത്കബാജ് എന്നാണ് വിളിക്കുക, അതിനർത്ഥം, ഗുരു, എന്നും ഗുരുദേവ് എന്നുമാണ്.

## ചരിത്രം

### ഉത്പത്തി
സിക്കുകാരേയും, പഞ്ചാബികളേയും, അവരുടെ ഉയരത്തെ വച്ചും, താരതമ്യേന വലിയ രൂപത്തെ വച്ചുമാണ്.ഗുരു അൻഗാദ് ദേവ് തന്റെ അനുയായികളെ, ശരീരത്തേയും, മനസ്സിനേയും, ആത്മാവിനേയും, ഉൾക്കൊള്ളിച്ച ആ മാർഷ്യൽ ആർട്ടിനെ പരിശീലിപ്പിക്കാറുണ്ട്. ഗുരു നാനകിന് ശേഷമുള്ള പരിശീലകാരായ ബാബ ബുദ്ധ, ആറാമത്തെ സിക്ക് പാട്ര്യാച്ചായ ഗുരു ഹർഗോബിന്ദിനെ പരിശീലിപ്പിച്ചിട്ടുണ്ട്.

ഗുരു ഹർഗോബിന്ദായിരുന്നു യഥാർത്ഥ സിക്ക് ആയോധക പരിശീലന സ്ക്കൂൾ സ്ഥാപിക്കുന്നത്. ആ സ്ക്കൂളിൽ പഠിച്ച രഞ്ജിത്ത് അക്കാരയുടെ അമൃത്‌സറിലെ പടയാണ് അകാൽ സേന എന്ന ഇമ്മോർട്ടൽ ആർമി എന്നറിയപ്പെടുന്നത്. പരിശുദ്ധ യോദ്ധാവിന്റെ നിയമം അദ്ദേഹമാണ് നിർമ്മിച്ചത്. കൂടാതെ മുഗൾ ഭരണകൂടം നടത്തിയിരുന്ന കൊള്ളരുതായ്മകൾക്കെതിരായി സ്വയം രക്ഷയ്ക്കായി പരിശീലനവും നൽകിയിരുന്നു. അദ്ദേഹം ആയുധങ്ങളെ എടുക്കാൻ പഠിപ്പിച്ചത് ഒരു താമരയെ പ്രണാമമർപ്പിച്ചിട്ടാണ്. ആ കലയോടുള്ള ആദരവായി അത് കണക്കാക്കുന്നു.

## References

വർഗ്ഗം:പോരാട്ട മത്സരങ്ങൾ
വർഗ്ഗം:പഞ്ചാബി സംസ്കാരം
വർഗ്ഗം:പഞ്ചാബി വാക്കുകളും ശൈലികളും
വർഗ്ഗം:ഇന്ത്യൻ ആയോധനകലകൾ
നേക്ക് ചന്ദ്

നേക്ക് ചന്ദ് സൈനി  പഞാബിലെ ചണ്ഡീഗഡിൽ പ്രശസ്തമായ ചണ്ഡീഗഢ് റോക്ക് ഗാർഡൻ നിർമ്മിച്ചു.
ബിയാന്ത് സിംഗ്

ഇന്ത്യൻ നാഷണൽ കോൺഗ്രസ്സ് പ്രവർത്തകനായിരുന്നു **ബിയാന്ത് സിംഗ്** (19 ഫെബ്രുവരി 1922 - 31 ഓഗസ്റ്റ് 1995).1992 മുതൽ 1995 വരെ പഞ്ചാബിന്റെ മുഖ്യമന്ത്രി പദം അലങ്കരിച്ചിട്ടുണ്ട്..

പഞ്ചാബിലെ സായുധ കലാപ സമയത്ത് നടന്ന മനുഷ്യാവകാശ ലംഘനങ്ങൾക്ക് പ്രതികാരമായി നടത്തിയ കാർ ബോംബാക്രമണത്തിൽ കൊല്ലപ്പെടുകയായിരുന്നു. 

## അവലംബം

## അധികവായനയ്ക്ക്
*(1995). "Beant Singh." *[[The Times]]*. September 4.
*Burns, John (1995). "New Violence in India." *[[New York Times]]*. September 1.
*Dahlberg, John-Thor (1995). "Punjabi Minister Killed by Car Bomb in India." *[[Los Angeles Times]]*. September 1.
*Tully, Mark (1995). "Beant Singh; Claws of the Lion." *[[The Guardian]]*. September 4.

വർഗ്ഗം:1922-ൽ ജനിച്ചവർ
വർഗ്ഗം:1995-ൽ മരിച്ചവർ
വർഗ്ഗം:പഞ്ചാബിലെ മുഖ്യമന്ത്രിമാർ (ഇന്ത്യ)
വർഗ്ഗം:ഇന്ത്യൻ പഞ്ചാബിൽ നിന്നുള്ള വ്യക്തികൾ
കർത്താർ സിങ് ദുഗ്ഗൽ

പഞ്ചാബി,ഉറുദുഭാഷകളിൽ എഴുതുന്ന സാഹിത്യകാരനാണ് **കർത്താർ സിങ് ദുഗ്ഗൽ**(ജനു:1 മാർച്ച് 1917 – മ:26 ജാനു:2012)ദുഗ്ഗലിന്റെ  നാടകങ്ങളും ചെറുകഥകളും  ഹിന്ദിയിലും പ്രസിദ്ധീകരിച്ചിട്ടുണ്ട്.ആൾ ഇന്ത്യാ റേഡിയോയുടെ നിർവ്വാഹകനായും പ്രവർത്തിച്ച അദ്ദേഹത്തിന്റെ ചിലകൃതികൾ വിദേശ ഭാഷകളിലേയ്ക്കും ഭാഷാന്തരം ചെയ്തിട്ടുണ്ട്. 
## ബഹുമതികൾ
*പത്മഭൂഷൺ
*സാഹിത്യ അക്കാദമി പുരസ്ക്കാരം
*ഖാലിബ് പുരസ്ക്കാരം
*സോവിയറ്റ് ലാൻഡ് പുരസ്ക്കാരം
*ഭാരതീയ സാഹിത്യ പരിഷത് പുരസ്ക്കാരം
* പഞ്ചാബ് സർക്കാരിന്റെ മിലേനിയം പുരസ്ക്കാരം
*ഭായ് വീർ സിങ് പുരസ്ക്കാരം (1989) 
*പ്രമാൺ പത്ര(1993)

## കൃതികൾ
**സത് നാടക്* (True Nanak) (One-Act Play)
**ബന്ദ് ദർവാസെ* (Closed Doors)
**മിട്ടി മുസൽമാൻ കി* (A Muslim’s Earth)
**ഫിലോസഫി ആൻഡ് ഫൈത് ഇൻ സിഖിസം*, Himalayan Institute Press, 1988. ISBN 978-0-89389-109-1.
### ചെറുകഥകൾ
**ബർത്ത് ഓഫ് എ സോങ്* (in English)
**കം ബാക്ക് മൈ മാസ്റ്റർ* (in English)
**ദങ്കർ* (Animal)
**ഇക്ക് ചിട്ട് ദാന്ന് ദെ* (One Drop of Light)
**വനവാൻ ഘർ* (New House)
**സോണാർ ബംഗ്ലാവ്* (Golden Bungalow)
**തർകലൺ വേലെ* (In the Evening)
**ജീനത് ആപാ*(A muslim girl)
## അവലംബം

വർഗ്ഗം:പഞ്ചാബി ഗദ്യസാഹിത്യകാരന്മാർ
വർഗ്ഗം:കേന്ദ്ര സാഹിത്യ അക്കാദമി ഫെല്ലോഷിപ് ലഭിച്ചവർ
ധനാശി

നാടകത്തിലെ ഭരതവാക്യത്തിന്റെ സ്ഥാനമാണ് കഥകളിയിലെ ധനാശിക്കുള്ളത്. അഭിനയപൂർത്തിക്കു ശേഷം ശിഷ്ട പാത്രമായ ഒരു പച്ചവേഷം ഈശ്വര സ്തുതിരൂപത്തിൽ ചെമ്പടയിലെ വലിയ കലാശത്തിന്റെ ചില എണ്ണങ്ങൾ തലയ്ക്കുമീതെ കൈകൂപ്പി എടുത്തു കൊണ്ടാണ് ഇതനുഷ്ടിക്കുക ഈ സന്ദർഭത്തിൽ ചില ഈശ്വരസ്തുതികൾ ആലപിക്കും . കേളി, അരങ്ങു കേളി, തോടയം , വന്ദനശ്ലോകം, പുറപ്പാട് ,മേളപ്പദം ,കഥാവതരണം, ധനാശി എന്നിങ്ങനെയുള്ള അഷ്ടാംഗങ്ങൾ ഒരു മനുഷ്യ ശരീരത്തിന്റെ സങ്കല്പത്തിൽ കഥകളിയിൽ അടങ്ങിയിട്ടുണ്ട്.

വർഗ്ഗം:കഥകളി
പഞ്ചാബിലെ റെയിൽവേ സ്റ്റേഷനുകളുടെ പട്ടിക

പഞ്ചാബ് സംസ്ഥാനത്തെ റെയിൽവേ സ്റ്റേഷനുകളുടെ പട്ടിക താഴെ കൊടുക്കുന്നു.
## റെയിൽവേ സ്റ്റേഷനുകൾ

## അവലംബങ്ങൾ

വർഗ്ഗം:പഞ്ചാബുമായി ബന്ധപ്പെട്ട പട്ടികകൾ
രാര, പഞ്ചാബ്

പഞ്ചാബിലെ ജലന്ധർ ജില്ലയിലെ ഒരു ഗ്രാമമാണ് രാര. നുർമഹാളിൽ നിന്നും 7 കിലോമീറ്റർ അകലെ സ്ഥിതി ചെയ്യുന്ന രാര ജില്ലാ ആസ്ഥാനത്ത് നിന്നും 35 കിലോമീറ്റർ അകലെയും ചണ്ഡീഗഡിൽ നിനും 127 കിലോമീറ്റർ അകലെയുമാണ്. 

## അവലംബം
അപ്ര, പഞ്ചാബ്

പഞ്ചാബിലെ ജലന്ധർ ജില്ലയിലെ ഒരു നഗരമാണ് **അപ്ര**. (സുവർണ്ണ നഗരം എന്നും അറിയപ്പെടുന്നു) അപ്ര ജില്ലാ ആസ്ഥാനത്ത് നിന്നും 46 കിലോമീറ്റർ അകലെയും ചണ്ഡീഗഡിൽ നിനും 110 കിലോമീറ്റർ അകലെയുമാണ്. 
15 കിലോമീറ്റർ അകലെയുള്ള ഗൊയര ആണു ഏറ്റവുമടുത്തുള്ള തീവണ്ടിനിലയം. 1950ൽ നിർമ്മിച്ച ആസാദ് ഗേറ്റ് നഗരത്തിനുള്ളിലെ ഒരു പ്രധാന നിർമ്മിതിയാണ്

## അവലംബം


വർഗ്ഗം:പഞ്ചാബിന്റെ ഭൂമിശാസ്ത്രം (ഇന്ത്യ)
അംബാല റെയിൽവേ ഡിവിഷൻ

ഇന്ത്യൻ റെയിൽവേയുടെ ഉത്തര റെയിൽ സോണിൽപ്പെടുന്ന അഞ്ച് റെയിൽവേ സോണുകളിൽ ഒന്നാണ് **അംബാല റെയിൽവേ ഡിവിഷൻ (Ambala railway division)**. ഹരിയാനയിലെ അംബാലയിൽ കേന്ദ്രമുള്ള ഈ ഡിവിഷൻ 1987 ജൂലൈ ഒന്നിനാണ് നിലവിൽ വന്നത്.

ഡൽഹി റെയിൽവേ ഡിവിഷൻ, ഫിറോസ്‌പൂർ റെയിൽവേ ഡിവിഷൻ, ലക്‌നൗ എൻ ആർ റെയിൽവേ ഡിവിഷൻ, മൊറാദാബാദ് റെയിൽവേ ഡിവിഷൻ എന്നിവയാണ് ന്യൂ ഡൽഹി ആസ്ഥാനമായ വടക്കേ സോണിലെ മറ്റു ഡിവിഷനുകൾ.

## തീവണ്ടിനിലയങ്ങളുടെ പട്ടികകളും നഗരങ്ങളും
അംബാല റെയിൽവേ ഡിവിഷന്റെ കീഴിലുള്ള തീവണ്ടിനിലയങ്ങളും അവയുടെ കാറ്റഗറികളും. 

യാത്രക്കാർക്ക് പ്രവേശനമില്ലാത്ത നിലയങ്ങൾ-

## അവലംബം
അജിത്‌ഗഡ് ജില്ല

പഞ്ചാബിലെ ഇരുപത്തിരണ്ട് ജില്ലകളിൽ ഒന്നാണ് **ഷാഹിബ്‌സദാ അജിത്‌സിങ് നഗർ ജില്ല** (**അജിത്‌ഗഡ് ജില്ല** അഥവാ **മൊഹാലി ജില്ല**).  റോപർ, പാട്യാല ജില്ലകളിൽ നിന്നും സ്ഥലമെടുത്ത് 2006 ഏപ്രിലിൽ നിർമ്മിച്ച ജില്ല പതിനെട്ടാമതായാണ് രൂപം കൊണ്ടത്. ഗുരു ഗോവിന്ദസിങ്ങിന്റെ മകനായ ഷാഹിബ്‌സദാ അജിത്‌സിങ്ങിന്റെ പേരിലാണ് ജില്ല അറിയപ്പെടുന്നത്. 

2011 കാനേഷുമാരി പ്രകാരം ജില്ലയിൽ 986,147 ജനങ്ങളുണ്ട്. ചതുരശ്രകിലോമീറ്ററിൽ 830 നിവാസികൾ എന്നാണു കണക്ക്. 2001-11 കാലഘട്ടത്തിൽ 32.02% ആണ് ജനസംഖ്യാ വർദ്ധനവ്. 1000 പുരുഷന്മാർക്ക് 878 സ്ത്രീകൾ എന്ന നിലയിൽ അനുപാതമുള്ള ജില്ലയിലെ സാക്ഷരത 84.9% ആണ്.

വർഗ്ഗം:പഞ്ചാബിലെ ജില്ലകൾ (ഇന്ത്യ)
വർഗ്ഗം:അജിത്‌ഗഡ് ജില്ല
പഞ്ചാബിലെ ഹിന്ദു ഉത്സവങ്ങൾ

പഞ്ചാബ് മേഖലയിലെ ഹൈന്ദവ മതവിശ്വാസികൾക്കിടയിലുള്ള ഉത്സവങ്ങളുടെ പട്ടികയാണിത്. 
പഞ്ചാബിലെ ഹിന്ദുക്കൾ ആഘോഷിക്കുന്ന പ്രധാന ഉത്സവങ്ങളായ മാഘിയും വൈശാഖിയും പഞ്ചാബിലെ സോളാർ കലണ്ടറിനെ അടിസ്ഥാനമാക്കിയാണ് ആഘോഷിക്കുന്നത്. ബാക്കിയുള്ളവ പഞ്ചാബിലെ ചന്ദ്രമാസത്തെ അടിസ്ഥാനമാക്കിയുള്ള കലണ്ടറാണ് പരിഗണിക്കുന്നത്.

## ആചരണം
പഞ്ചാബിലെ ഹിന്ദുക്കൾ മതപരമായ ഉത്സവങ്ങൾക്ക് പഞ്ചാബി കലണ്ടറാണ് പാലിക്കുന്നത്.

## അവലംബം

വർഗ്ഗം:പഞ്ചാബി സംസ്കാരം
ഉഴമലയ്ക്കൽ

തിരുവനന്തപുരം ജില്ലയിലെ നെടുമങ്ങാട് താലൂക്കിൽപ്പെടുന്ന ഒരു ഗ്രാമമാണ് **ഉഴമലയ്ക്കൽ**

## പൊതുവിവരങ്ങൾ
*പഞ്ചായത്ത് &mdash; ഉഴമലയ്ക്കൽ ഗ്രാമപഞ്ചായത്ത് 
*വില്ലേജ് &mdash; ഉഴമലയ്ക്കൽ 
*ബ്ലോക്ക് പഞ്ചായത്ത് &mdash; വെള്ളനാട് 
*ജില്ലാ പഞ്ചായത്ത് &mdash; തിരുവനന്തപുരം 
*താലൂക്ക് &mdash; നെടുമങ്ങാട്
*ജില്ല &mdash; തിരുവനന്തപുരം 
*നിയമസഭാ മണ്ഡലം &mdash; അരുവിക്കര 
*ലോകസഭാ മണ്ഡലം &mdash; ആറ്റിങ്ങൽ 
*ഗ്രാമപഞ്ചായത്ത് വാർഡുകൾ
*#പേരില 
*#അയ്യപ്പൻകുഴി 
*#പൊങ്ങോട് 
*#മുമ്പാല 
*#ചിറ്റുവീട് 
*#പുളിമൂട് 
*#കുളപ്പട 
*#വാലൂക്കോണം 
*#എലിയാവൂർ 
*#ചക്രപാണിപുരം 
*#മഞ്ചംമൂല 
*#പുതുക്കുളങ്ങര 
*#മാണിക്യപുരം 
*#പരുത്തിക്കുഴി 
*#കുര്യാത്തി 
*വിസ്തൃതി &mdash; 18.74 ച.കി.മീ.
*ജനസംഖ്യ &mdash; 24,307
*പട്ടികജാതി ജനസംഖ്യ &mdash; 1299 
*പട്ടികവർ ജനസംഖ്യ &mdash; 72
*സ്ത്രീ പുരുഷ അനുപാതം &mdash; 1000ന് 1080 സ്ത്രീകൾ
*സാക്ഷരത നിരക്ക് &mdash; 89%
സൻഝി

പഞ്ചാബ്, ഹരിയാന, രാജസ്ഥാൻ, ഉത്തർപ്രദേശ്, മധ്യപ്രദേശ് എന്നീ സംസ്ഥാനങ്ങളിൽ നിലവിലുള്ള ഒരു ഉത്സവമാണ് **സൻഝി** (ഹിന്ദി: **सांझी पर्व**).

അവിവാഹിതരായ പെൺകുട്ടികളാണ് ഈ ഉത്സവം പ്രധാനമായും ആഘോഷിക്കുന്നത്. ദസറ ഉത്സവത്തിന്റെ മുൻപുള്ള നവരാത്രി ദിവസമാണ് ആഘോഷം നടക്കുന്നത്. 
## സൻഝി പൂജ

സൂര്യൻ, ചന്ദ്രൻ, നക്ഷത്രങ്ങൾ എന്നിവയുടെ രൂപത്തിൽ ചാണകം കൊണ്ട് നിർമ്മിച്ച ദേവത രൂപങ്ങൾക്കാണ് സൻഝി എന്ന് പറയുന്നത്. ദേവതയുടെ മുഖത്തിന്റെ മാതൃകയിലും ചാണകത്തിൽ രൂപങ്ങൾ തീർക്കാറുണ്ട്. എന്നിട്ട് അവയെ വിവിധ നിറങ്ങൾ നൽകുകയാണ് പതിവ്. 

പ്രാദേശിക കുശവൻമാർ ദേവതയുടെ ശരീരത്തിന്റെ വിവിധ ഭാഗങ്ങൾ നിർമ്മിക്കാറുണ്ട്. ആഭരണങ്ങളും ആയുധങ്ങളും അണിഞ്ഞു നിൽക്കുന്ന ദേവതയുടെ മനോഹരമായ രൂപങ്ങളും നിർമ്മിച്ച് അവയെ പൂജിക്കുന്നുണ്ട്. 
ഓരോ കുടുംബത്തിന്റെയും സാമ്പത്തിക സ്ഥിതി അനുസരിച്ചായിരിക്കും ദേവതയുടെ രൂപത്തിൽ കൂട്ടിച്ചേർക്കലുകളും അലങ്കാരങ്ങളും വരുത്താർ.
ഒമ്പത്ദി വസം നീണ്ടു നിൽക്കുന്ന നവരാത്രി ഉൽസവങ്ങളുടെ ആദ്യ ദിവസമാണ് ദേവതയുടെ മാതൃകകൾ രൂപ കൽപ്പനചെയ്യുക. 
എല്ലാ ദിവസവും വൈകുന്നേരങ്ങളിൽ അയൽക്കാരായ സ്ത്രീകൾക്ക് ഒരുമിച്ച് ചേർന്ന സങ്കീർത്തനങ്ങൾ പാടിയും നൃത്തം ചെയ്തും പൂജ കർമ്മങ്ങൾ നടത്തും.

## അവലംബം

വർഗ്ഗം:ഇന്ത്യയിലെ ഉത്സവങ്ങൾ
ഭായി ജഗത് ജി

സേവാ പന്തി വിഭാഗത്തിൽപ്പെട്ട പ്രമുഖനായ സന്യാസിയാണ് ഭായി ജഗത് ജി. സിക്ക് ഗുരുവായ ഗുരു ഗോവിന്ദ് സിംഗിന്റെ ശിഷ്യരിൽ ഒരാളായ ഭായി കനയ്യ ആണ് സേവാ പന്തി വിഭാഗം എന്ന സേവന സംഘം സ്ഥാപിച്ചത്. ഇന്നത്തെ റെഡ്ക്രോസ് സംഘടനക്കു തുല്യമായ പ്രവർത്തനങ്ങളാണ് ഈ സംഘടന ചെയ്തിരുന്നത്. ഭായി കനയ്യയുടെ ശിഷ്യപരമ്പരയിൽ അഞ്ചാമതായി വരുന്ന പിൻഗാമിയാണ് ഭായി ജഗത് ജി. ഇന്ന് പാകിസ്താനിൽ സ്ഥിതി ചെയ്യുന്ന ജംഗ് ജില്ലയിലെ മഘിനാ എന്ന സ്ഥലത്താണ് ജനിച്ചത്. വളരെ എളിയ സ്ഥിതിയിൽ നിന്നാണ് അദ്ദേഹം വളർന്നത്. ഗ്രാമച്ചന്തയിലെ ഒരു തൊഴിലാളി ആയിട്ടാണ് ജീവിതം ആരംഭിച്ചത്. അവിടെ വച്ച് ചെയ്യാത്ത ഒരു മോഷണക്കുറ്റം ആരോപിക്കപ്പെടുകയും തുടർന്ന് നിരപരാധിത്വം തെളിയുകയും ചെയ്തു. എന്നാൽ ഈ സംഭവം അദ്ദേഹത്തെ ഏറെ ചിന്തിപ്പിച്ചു. മനുഷ്യരുടെ പണത്തിനോടുള്ള ആർത്തിയും തുടർന്നുണ്ടാകുന്ന ദുരിതങ്ങളും ദുരന്തങ്ങളും മനസ്സിനെ മഥിച്ചു. ഇതിന് മോചനം നേടുന്നതിന് ഈശ്വരന് സ്വയം സമർപ്പിക്കുകയാണ് എന്ന് ബോധ്യം വന്ന ജഗത്ജി അക്കാലത്തെ പ്രമുഖ ഗുരുവായിരുന്ന ഭല്ലാ റാമിനെ സമീപിച്ചു. അവർ നൂർപുർ എന്ന സ്ഥലത്തെത്തി ഒരു ധർമ്മ ശാല സ്ഥാപിച്ചു. ജഗത് ജിയുടെ ആത്മാർത്ഥതയും മനശുദ്ധിയും പ്രവർത്തന വൈശിഷ്ട്യവും കണ്ട് സന്തോഷവാനായ ഭായി ഭല്ലാ രാം, ജഗത് ജിയെ സേവാ പന്തിയിൽ ഉൾപ്പെടുത്തി. അദ്ദേഹത്തിന്റെ സഹാനുഭൂതി, ഔദാര്യം, മനുഷ്യത്വം എന്നിവയെക്കുറിച്ച് ധാരാളം ഐതിഹ്യങ്ങളും കഥകളും നിലനിൽക്കുന്നുണ്ട്. എല്ലാവരും അദ്ദേഹത്തെ ദൈവമായിട്ടാണ് കണ്ടിരുന്നത്. വിഭജനത്തിനു ശേഷം ഭട്ടിണ്ടയിലെ ഗോനിയാനാ മണ്ടിയിൽ തിക്കാനാ നൂർപുർതാൾ പുനസ്ഥാപിക്കപ്പെട്ടു. ഇന്ന് നിസ്സ്വാർത്ഥമായ സേവനതൽപരതയുടെ ദീപസ്തംഭമായി സേവാ പന്തി നിലനിൽക്കുന്നു. ഭാരതീയ തപാൽ വകുപ്പ് അദ്ദേഹത്തിന്റെ സ്മരണക്കായി 15.01.2012 ൽ അഞ്ചു രൂപാ വിലയുള്ള സ്റ്റാമ്പ് പുറത്തിറക്കിയിട്ടുണ്ട്.
## അവലംബം

വർഗ്ഗം:സിഖ് മതം
ആദംപൂർ

പഞ്ചാബിലെ ജലന്ധർ ജില്ലയിലെ ഒരു മുൻസിപ്പൽ കോർപറേഷനാണ് ആദംപൂർ. 2011 കാനേഷുമാരി പ്രകാരം 16,620 ജനങ്ങളുള്ള ഇവിടെ 52% പുരുഷന്മാരാണ്. ആദംപൂർ എയർ ഫോഴ്സ് സ്റ്റേഷൻ ഇന്ത്യയിലെ രണ്ടാമതു വലിയ എയർ ഫോഴ്സ് ബേസ് ആണ്. മഹാത്മാഗാന്ധിയാൽ ഉദ്ഘാടനം ചെയ്യപ്പെട്ട ഒരു ഖാദി ബന്ധർ ഇവിടെയുണ്ട്.
## അവലംബം
അലവൽപൂർ

പഞ്ചാബിലെ ജലന്ധർ ജില്ലയിലെ ഒരു മുൻസിപ്പൽ കോർപറേഷനാണ് അലവൽപൂർ. രാജാ രഞ്ജിത് സിങ്ങിന്റെ കാലത്ത് ഇവിടം ഭരിച്ചിരുന്ന അലവർ ഖാൻ എന്ന പത്താന്റെ പേരിലാണ് നഗരം അറിയപ്പെടുന്നത്. സർദാർ ഹിമ്മത്ത് സിങ്ങിന്റെ നേതൃത്വത്തിലുള്ള പട പിന്നീട് ഇവിടം പിടിച്ചടക്കുകയുണ്ടായി. 2011 കാനേഷുമാരി പ്രകാരം 7,172 ജനങ്ങളുള്ള ഇവിടെ 52% പുരുഷന്മാരാണ്. 73 ശതമാനം സാക്ഷരതയുമുണ്ട്.
## അവലംബം
സാഹിവാൾ ജില്ല

പാകിസ്താനിലെ പഞ്ചാബ് പ്രവിശ്യയിലെ ഒരു ജില്ലയാണ് **സാഹിവാൽ**. 1998ലെ കണക്ക് പ്രകാരം 1,843,194 ആണ് ഇവിടത്തെ ജനസംഖ്യ.

## ചരിത്രം
ഹാരപ്പൻ നാഗരികതയുടെ ചരിത്രത്തിൽ ഇടം നേടിയ പ്രദേശമാണിത്. മധ്യ ഏഷ്യയിൽ നിന്നുള്ള ഇന്തോ-ആര്യന്മാരുടെ അധിനിവേശത്തിനും ഈ പ്രദേശം സാക്ഷിയായിട്ടുണ്ട്. യവനർ, ദാദ്രർ, കൈകാസ്, മദ്രാസ്, പുരവന്മാർ, മാളവന്മാർ, കുരു രാജവംശം എന്നിവരുടെ ആക്രമണത്തിനും ഈ പ്രദേശം സാക്ഷിയായി.
## അവലംബം

വർഗ്ഗം:പഞ്ചാബിലെ ജില്ലകൾ (പാകിസ്താൻ)
ശോഭാ സിംഗ് (ചിത്രകാരൻ)

ആധുനികകാലത്തെ പ്രസിദ്ധനായ ഒരു പഞ്ചാബി ചിത്രകാരനായിരുന്നു **ശോഭാ സിംഗ് (Sobha Singh)**. (29 നവംബർ1901 – 22 ആഗസ്ത്1986)

## അവലംബം

## പുറത്തേക്കുള്ള കണ്ണികൾ
* Sobha Singh page on 123himachal.com
* Page at allaboutsikhs.com 
* Sobha Singh Page on Sikh-History.com 
* 
*
ഹരി സിംഗ് നൽവാ

സിഖ് സാമ്രാജ്യത്തിന്റെ സിൽഖ് ഖൽസാ ആർമിയുടെ സേനാനായകൻ ആയിരുന്നു
**ഹരി സിംഗ് നൽവാ (Hari Singh Nalwa** (നലുവ) (1791–1837). ഖസൂർ, സിയാൽക്കോട്ട്, അറ്റോക്ക്, മുൾട്ടാൻ, കാഷ്‌മീർ, പെഷവാർ, ജാംറുദ് എന്നിവ കീഴടക്കിയ യുദ്ധങ്ങളാൽ അറിയപ്പെടുന്നു. പാകിസ്താനിലെ ഹരിപൂർ നഗരം ഉണ്ടാക്കിയ ഇദ്ദേഹത്തിന്റെ പേരിലാണ് ആ പട്ടണം അറിയപ്പെടുന്നത്.

## അവലംബം
**കുറിപ്പുകൾ**

**അവലംബങ്ങൾ**

**പുസ്തകങ്ങൾ**

*
*
*
*
*
*
*
*
*
*
*
*
*
*
*
*
*
*
*
*
*
*
*
*
*

## അധികവായനയ്ക്ക്
*
*
*
*

## പുറത്തേക്കുള്ള കണ്ണികൾ
* Battle of Jamrud (1837) 
* Hari Singh Nalwa Foundation Trust
പഞ്ചാബിന്റെ നാടൻപാട്ടുകൾ

പഞ്ചാബിലെ ഏറ്റവും പ്രാചീനമായ സംഗീതമാണ് ** [[പഞ്ചാബ്|പഞ്ചാബിന്റെ]] [[കേരളത്തിലെ നാടൻപാട്ടുകൾ|നാടൻപാട്ടുകൾ]].** ജീവിതത്തിന്റെ സങ്കടവും, സന്തോഷവും നിറഞ്ഞ ഘട്ടങ്ങളിലൂടെ കടന്നുവന്ന ഒരു നാടകകൃത്തുതന്നെ ഈ സംഗീതത്തിനുണ്ട്.ഈ നാടൻപാട്ട്, പഞ്ചാബികളുടെ കഠിനധ്വാനത്തിന്റെ, ധീരതയുടെ, അങ്ങനെ പഞ്ചാബ് ഇന്ത്യയുടെ എന്ന രാജ്യത്തിന് നൽകിയ തിളക്കങ്ങളുടേയും, പാരമ്പര്യത്തെ ഓർമിപ്പിക്കുന്നു.വലിയ ഒരിടത്തെ ചെറിയ ചെറിയ ഇടങ്ങളിലെ ഈ നാടൻപാട്ടുകൾക്ക് വ്യത്യാസമുണ്ടെങ്കിലും, അവയെല്ലാം പഞ്ചാബികളിലുണ്ടാകുന്നത് ഒരേ വികാരങ്ങളാണ്.മൽവ, ദോബ, പോത്തോഹർ, പുദ തുടങ്ങി ചെറിയ ഇടങ്ങളിലെ വ്യത്യസ്തപരമായ നാടൻപാട്ടുകൾ നിലനിൽക്കുന്നു.

ബ്രിട്ടനിലെ പഞ്ചാബികൾ നിർമ്മിച്ച ബഹാൻഗ്രയ്ക്ക് എതിരായുള്ള  ആധൂനിക പഞ്ചാബിലെ ഒരു തിരിച്ചടിയായും പഞ്ചാബി നാടൻപാട്ടുകളെ കരുതുന്നു.

## സംഗീത ആഖ്യാനത്തിന്റെ പൊതുരൂപം

### റിതം
പഞ്ചാബി നാടൻപാട്ടുകളുടെ റിതം വളരെ ലളിതമായ ഒന്നാണ്. ബങ്കാര സംഗീതത്തിന്റെ റിതം നാടൻപാട്ടുകളെയനുസരിച്ച് കൂടുതൽ സങ്കീർണമാണ്.

### മെലഡി
ഹീർ, മിർസ തുടങ്ങിയ പാട്ടുകൾ പ്രാചീന സംഗീത സമുത്രയങ്ങൾ ഉപയോഗിച്ചു നിർമ്മിച്ചവയാണ്.പഞ്ചാബി നാടൻപാട്ടുകളിലെ സംഗീത നൈപുണ്യം കാരണം, അവർ അവരുടെ മെലഡികൾ വീണ്ടും, വീണ്ടും, ഉപയോഗിക്കുന്നു, നൂറോളം വർഷങ്ങൾക്കുമുമ്പാണ് പുതിയൊരു വരിയുണ്ടായത്.

## നാടൻപാട്ടുകൾ
പഞ്ചാബിന്റെ നാടൻപാട്ടുകൾ ജനനം ,വിവാഹം, മരണം, പ്രണയം, വേർപാട്, സൗന്ദര്യം, സാമൂഹ്യപ്രസക്തി, ഗ്രാമീണ രീതി, ഭക്ഷണം, പ്രകൃതി, ബുദ്ധി, പ്രണയം, ചരിത്ര നായകൻമാർ, തുടങ്ങി എല്ലാത്തിലും ഉണ്ടായിരുന്നു.ഉയർന്ന ജാതിക്കാരുടെ (സവർണന്റെ) പാട്ടുകളും, പഞ്ചാബിന്റെ നാടൻപാട്ടുകളിൽ ഉണ്ടായിരുന്നു.അവ താഴെ പറയും വിധം തരംതിരിച്ചിരിക്കുന്നു. 

## References

വർഗ്ഗം:പഞ്ചാബി സംസ്കാരം
ദുല്ലാ ഭട്ടി

മധ്യകാല ഇന്ത്യയിലെ പഞ്ചാബ് ദേശത്ത് ജീവിച്ചിരുന്ന ഒരു യോദ്ധാവാണ് **ദുല്ല ഭട്ടി (Dulla Bhatti)**. (മരണം 1599). *പഞ്ചാബിന്റെ പുത്രൻ, പഞ്ചാബിലെ റോബിൻഹുഡ്* എന്നെല്ലാം അറിയപ്പെട്ടിരുന്ന ഇദ്ദേഹം അക്‌ബറിന്റെ ഭരണകാലത്ത് മുഗൾ സാമ്രാജ്യത്തിനെതിരെ കലാപം ഉണ്ടാക്കിയതിന് പ്രസിദ്ധനാണ്.

ഭട്ടിയുടെ കഥകൾ നാടോടിക്കഥകളുടെ രൂപം കൈവരിക്കുകയും അതിന് ഒരു വീരപരിവേഷം വരികയും ചെയ്തിട്ടുണ്ട്.

## ഇതും കാണുക
*പപ്പാദു

## അവലംബം
**കുറിപ്പുകൾ**

**അവലംബങ്ങൾ**

**വായനയ്ക്ക്**
*
*
*
*
*
*
*
*
*

വർഗ്ഗം:പഞ്ചാബികൾ

വർഗ്ഗം:1599-ൽ മരിച്ചവർ
ഗുർദാസ്പൂർ ജില്ല

പഞ്ചാബിലെ ഇന്ത്യാപാക് അതിർത്തിയിൽ സ്ഥിതി ചെയ്യുന്ന ജില്ലയാണ് ഗുർദാസ്പൂർ ജില്ല. ഗുർദാസ്പൂർ പട്ടണമാണ് ജില്ല ആസ്ഥാനം.

## ഭൂമിശാസ്ത്രം
അമൃതസർ, പത്താൻകോട്ട്, കപുർത്തല, ഹോശിയാപൂർ എന്നീ ജില്ലകൾ ഗുർദാസ്പൂർ ജില്ലയുടെ അയൽ ജില്ലകളാണ്. പാകിസ്താൻ പഞ്ചാബിലെ നരൊവാൽ ജില്ലയാണ് ഗുർദാസ്പൂർ ജില്ലയുടെ അന്തരാഷ്ട്ര അതിർത്തി.
അമൃതസർ, പത്താൻകോട്ട്, കപുർത്തല, ഹോശിയാപൂർ എന്നീ ജില്ലകൾ ഗുർദാസ്പൂർ ജില്ലയുടെ അയൽ ജില്ലകളാണ്. പാകിസ്താൻ പഞ്ചാബിലെ നരൊവാൽ ജില്ലയാണ് ഗുർദാസ്പൂർ ജില്ലയുടെ അന്തരാഷ്ട്ര അതിർത്തി.

ജനസംഖ്യയിൽ പഞ്ചാബിലെ ജില്ലകളിൽ മൂന്നാം സ്ഥാനത്താണ് ഗുർദാസ്പൂർ. (ലുധിയാന, അമൃത്സർ എന്നീ രണ്ടിനും ശേഷം).ബട്ടാല ആണ് ജില്ലയിലെ ഏറ്റവും വലിയ പട്ടണം.
## പേരിനു പിന്നിൽ
ഗുര്യാ ജി എന്ന ഒരു ബ്രാഹ്മണനൻ 17ആം നൂറ്റാണ്ടിൽ സ്ഥാപിച്ചതാണത്രേ ഈ പ്രദേശം . കൗശല ഗോത്രത്തിൽപ്പെട്ട ഗുര്യയാ ജി യുടെ പേരിൽ ആണ് ജില്ല ഇന്ന്.

## ഭരണ സംവിധാനം
### തഹ്സിൽ

### സബ് തഹ്സിൽ

### സി.ഡി. ബ്ലോക്ക്

#### മുൻസിപാലിറ്റി

വർഗ്ഗം:പഞ്ചാബിലെ ജില്ലകൾ (ഇന്ത്യ)
വർഗ്ഗം:ഗുർദാസ്പൂർ ജില്ല
സിക്ക് ടർബൻ

സിഖുമതവിശ്വാസികൾ ധരിക്കുന്ന ഒരു തലപ്പാവാണ് **ടർബൻ (Dastaar)**.(, *dastāar*, ) നിന്നും അല്ലെങ്കിൽ **Pagṛi** () അല്ലെങ്കിൽ **Pagg** (), സിഖുമതവിശ്വാസത്തിൽ ഇതു പരമപ്രധാനമാണ്. സിഖുമതപ്രവേശനം ലഭിച്ച എല്ലാ പുരുഷന്മാരും സ്ത്രീകളും ഇതു ധരിക്കേണ്ടത് നിർബന്ധമാണ്

സിഖുകാർക്കിടയിൽ തലപ്പാവ് അവരുടെ അഭിമാനത്തെയും, സ്വയം ബഹുമാനത്തെയും, ഭക്തിയേയും, ആത്മീയതെയും എല്ലാം കാണിക്കാൻ ഉപയോഗിക്കുന്നു.ഖൽസ വിഭാഗത്തിലെ പുരുഷന്മാരും സ്ത്രീകളും അഞ്ച് കെ.കൾ ധരിക്കുന്നവർ തലപ്പാവ് ധരിക്കുന്നു. തങ്ങളുടെ സിഖ് വിശ്വാസത്തിന്റെ ഒഴിച്ചുകൂടാനാവാത്ത ഭാഗമായി സിഖുകാർ തലപ്പാവിനെ കരുതുന്നു.

## ഇവയും കാണുക
*കേശ് (സിക്കുമതം)
* Dastar bunga

## അവലംബം
എസ് എസ് രക്തഗ്രൂപ്പ് ടാറ്റൂ

രണ്ടാം ലോകമഹായുദ്ധകാലത്തു രക്തഗ്രൂപ്പ് തിരിച്ചറിയാൻവേണ്ടി വാഫൺ-എസ് എസിലെ അംഗങ്ങൾ അണിഞ്ഞിരുന്നതാണ് എസ് എസ് രക്തഗ്രൂപ്പ് ടാറ്റൂ (ജർമ്മൻ: Blutgruppentätowierung). യുദ്ധാനന്തരം പ്രസ്തുത ടാറ്റൂ വാഫൺ-എസ് എസിൽ പ്രവർത്തിച്ചിരുന്നു എന്നതിന്റെ പ്രാഥമിക തെളിവായി സ്വീകരിക്കുകയും തുടർന്ന് അറസ്റ്റിലേക്കും വിചാരണയിലേക്കും നയിക്കപ്പെടാൻ കാരണമാവുകയും ചെയ്തു. 
  

## വിവരണവും ഉദ്ദേശ്യവും
ബ്രിട്ടീഷ് ഫ്രീ കോർപ്പ്സ് ഒഴികെയുള്ള എല്ലാ വാഫൺ-എസ് എസിലെ അംഗങ്ങൾക്കും എസ് എസ് രക്തഗ്രൂപ്പ് പച്ച കുത്തിയിരുന്നു. ഇടതുകയ്യിന്റെ ഉൾഭാഗത്ത് ഏതാണ്ട് കക്ഷത്തിനടുത്തായി കറുപ്പ് മഷിയാലാണ് പച്ച കുത്തിയിരുന്നത്. ഏതാണ്ട് 7 മി മീറ്റർ (0.28 ഇഞ്ച്) നീളമുള്ള ടാറ്റൂവിന്റെ സ്ഥാനം കൈമുട്ടിനു ഏതാണ്ട് 20 സെ മീറ്റർ മുകളിലായിരുന്നു. എ,ബി,എബി,ഓ തുടങ്ങിയ അക്ഷരങ്ങളായിരുന്നു പച്ച കുത്തിയിരുന്നു. Rh കണ്ടു പിടിച്ചത് 1937 ആയിരുന്നെങ്കിലും രണ്ടാം ലോകമഹായുദ്ധകാലത്തു മുഴുവനായും മനസ്സിലാക്കാൻ സാധിക്കാത്തതു കൊണ്ട് നടപ്പിൽ വരുത്തിയില്ല. യുദ്ധത്തിന്റെ ആദ്യകാലത്ത് ഫ്രാക്റ്റർ ശൈലിയിലാണ് പച്ചകുത്തിയിരുന്നതെങ്കിലും പിന്നീട് ലാറ്റിൻ രീതിയിലേക്ക് മാറുകയുണ്ടായി. 

ഒരു സൈനികൻ അബോധാവസ്ഥയിലാണെങ്കിലോ, അല്ലെങ്കിൽ അയാളുടെ തിരിച്ചറിയപ്പെടാനുതകുന്ന രേഖകൾ കാണാതാവുകയോ അത്തരം സന്ദർഭങ്ങളിൽ രക്തം സ്വീകരിക്കേണ്ടത് അത്യാവശ്യമായി തീരുകയോ ചെയ്യുന്ന സന്ദർഭങ്ങൾക്ക് വേണ്ടിയായിരുന്നു ഈ പച്ചകുത്തൽ. സൈനികസംഘത്തിലെ ഡോകട്ർക്കായിരുന്നു(മെഡിക്) ഇതിൻറെ ചുമതല. പക്ഷെ ഇതിനു ഇടക്കാലത്തേക്കു മറ്റു പലരെയും ഇതിന്റെ ചുമതല ഏൽപ്പിക്കാറുണ്ടായിരുന്നു..

## ഉപയോഗം
എല്ലാ വാഫൺ-എസ് എസിലെ അംഗങ്ങൾക്കും പച്ച കുത്തണമായിരുന്നെങ്കിലും പല അംഗങ്ങൾക്കും അത് സാധിച്ചിരുന്നില്ല, പ്രത്യേകിച്ച് മറ്റു സൈനികശാഖകളിൽ നിന്ന് മാറ്റം  കിട്ടി വരുന്നവരുടെ കാര്യത്തിൽ.ഒരു എസ് എസ് ആശുപത്രിയിൽ ചികിത്സക്ക് പോകാനിടവന്ന എസ് എസിൽ അംഗമല്ലാതിരുന്ന ചിലർക്കും പച്ചകുത്തപ്പെട്ടിരുന്നു. 

## യുദ്ധാനന്തരം
യുദ്ധം കഴിഞ്ഞപ്പോൾ സഖ്യകക്ഷികൾ വാഫൺ-എസ് എസിലെ അംഗങ്ങളെ പിടിക്കാൻ തുടങ്ങി. പ്രസ്തുത ടാറ്റൂ ഇവരെ തിരിച്ചറിയാൻ വളരെയേറെ സഹായിച്ചു. തുടർന്ന് അവരെ വിചാരണക്കും ചിലപ്പോഴൊക്കെ വധശിക്ഷക്കും വിധേയരാക്കി. 

മുമ്പേ പ്രസ്താവിച്ചത് പോലെ, പച്ചകുത്തുന്ന കാര്യത്തിൽ ഒരു സ്ഥിരത കൈവരിക്കാൻ സാധിക്കാതിരുന്നതിനാൽ പലരും രക്ഷപ്പെടുകയുമുണ്ടായി.സാധാരണയായി ഒരു ജൂതതടവുകാരാനെന്നോ രക്തഗ്രൂപ്പ് ടാറ്റൂ തടവടയാളം ആണെന്നും കാണിക്കാറുണ്ടായിരുന്നു. പച്ചകുത്താതെ രക്ഷപ്പെട്ടവരിൽ പ്രമുഖരായിരുന്നു ജോസഫ് മെൻഗെളെയും അലോയിസ് ബ്രൂണറും..

ചില മുൻ എസ് എസ് അംഗങ്ങൾ മുറിച്ചോ ശസ്ത്രക്രിയ ചെയ്തോ മറ്റു മാർഗങ്ങൾ ഉപയോഗിച്ചോ അവരുടെ ടാറ്റുവിൽ നിന്ന് രക്ഷനേടാൻ ശ്രമിച്ചിരുന്നു. 

## References

വർഗ്ഗം:രണ്ടാം ലോകമഹായുദ്ധം
താജുദ്ദീൻ ചിശ്തി

പ്രമുഖനായ ഒരു സൂഫി പണ്ഡിതനായിരുന്നു ശൈഖ് ഖ്വാജ താജുദ്ദീൻ ചിശ്തി.ശൈഖ് ഫരീദുദ്ദീൻ ഗൻജ്ശാഖർ എന്നവരുടെ പേരക്കുട്ടിയായിരുന്നു ഇദ്ദേഹം.1265ൽ ഇദ്ദേഹത്തിന്റെ പിൻഗാമികൾ ചിശ്തിയൻ ഗ്രാമം സ്ഥാപിച്ചു.(ഹിജ്‌റ 574 ആയിരുന്നു അത്). ശൈഖ് താജുദ്ദീൻ ചിശ്തിയുടെ ദർഗ റോസ്സാ താജ് സർവാർ എന്നാണ് അറിയപ്പെടുന്നത്.പഞ്ചാബിലെ വിവിധ ഭാഗങ്ങളിൽ ഇസ്ലാമിലേക്ക് ജനങ്ങളെ ആകർഷിപ്പിച്ചത് ഇദ്ദേഹത്തിന്റെ പ്രവർത്തനങ്ങളായിരുന്നു.യുദ്ധത്തിൽ രക്തസാക്ഷിയായ താജുദ്ദീൻ ചിശ്തിയെ ചിശ്തിയൻ എന്ന ഗ്രാമത്തിലാണ് കബറടക്കിയത്.

## ചിശ്തി പരമ്പര
സൂഫി പരമ്പരകളിൽ പ്രശസ്മായ ശ്രേണികളിലൊന്നാണ് ചിശ്തി.സിഇ 930ൽ അഫ്ഗാനിസ്ഥാനിനടുത്ത ഹെറാത്ത് നഗരത്തിനടുത്ത ഗ്രാമമായ ചിശ്തിയിൽ നിന്നാണ് ഇതിൻറെ തുടക്കം.പ്രേമം,സഹിഷ്ണുത,തുറന്ന നയം എന്നിവയെ ചിശ്തി പരമ്പര വളരെയധികം പ്രാധാന്യത്തോടെ മുന്നോട്ട് വെക്കുന്നു.
അഫ്ഗാനിസ്ഥാനിലും ദക്ഷിണേഷ്യയിലും പ്രാഥമികമായി തന്നെ ഏറെ പിന്തുണയുള്ള വിഭാഗമാണ് ചിശ്തി പരമ്പര.മറ്റു സൂഫി ശ്രേണികളായ ഖാദിരിയ്യ,സുഹർവർദ്ദിയ്യ,നഖ്ശബന്തിയ്യ എന്നിവകളിൽ ആദ്യത്തെ സ്ഥാനം ചിശ്തി പരമ്പരക്കാണ്..പഞ്ചാബിലെ ലാഹോറിൽ ചിശ്തി പരമ്പരക്ക് തുടക്കം കുറിച്ചത് മുഈനുദ്ദീൻ ചിശ്തിയായിരുന്നു.ഇന്ത്യയിലെ അജ്മീരിലേക്കും പിന്നീട് ചിശ്തി പരമ്പരക്ക് ശ്രേണികളുണ്ടായി.

## അവലംബം

വർഗ്ഗം:പഞ്ചാബിലെ സൂഫികൾ
വർഗ്ഗം:സൂഫികൾ
അഞ്ച് 'ക' കൾ

തങ്ങളുടെ വിശ്വാസത്തിന്റെ ഭാഗമായി ഏതുസമയവും സിഖുകാർ ധരിക്കേണ്ട അഞ്ചുകാര്യങ്ങളാണ് **അഞ്ച് 'ക' കൾ** അഥവാ **അഞ്ച് കകാരങ്ങൾ** ( *Pañj Kakār*) എന്ന് അറിയപ്പെടുന്നത്. പത്താമതു സിഖ്ഗുരുവായ ഗുരു ഗോബിന്ദ് സിംഗാണ് ഇക്കാര്യം 1699 -ൽ ഈ നിയമം കൊണ്ടുവന്നത്.ഒരു സിഖ്മത വിശ്വാസികൾക്ക് ഈ അഞ്ചുകാര്യങ്ങൾ വെറും പ്രതീകാത്മക ചിഹ്നങ്ങളല്ല, മറിച്ച് സിഖ് അവരുടെ മതവിശ്വാസത്തോടുള്ള കൂറ് കാണിക്കുവാനുള്ള ജീവിതരീതിയിൽ പെട്ടതാണ്.

## അഞ്ച് ക-കൾ

‡|ਕੱਛ, ਕੜਾ, ਕਿਰਪਾਨ, ਕੰਘਾ, ਕੇਸਕੀ, ਇਹ ਪੰਜ ਕਕਾਰ ਰਹਿਤ ਧਰੇ ਸਿਖ ਸੋਇ ॥

കചേര, കരാ, കൃപാൺ, കംഗ, കേശ്. ഈ അഞ്ചും ധരിക്കുന്നവനെ സിഖുകാരനായി കരുതാം.

#കേശ്: മുറിക്കാത്ത മുടി
#കംഗ: മുടി ഒതുക്കാനുള്ള മരംകൊണ്ടുള്ള ബ്രഷ്
#കരാ: ലോഹം കൊണ്ടുള്ള വള
#കച്ചേരാ: പരുത്തികൊണ്ടുള്ള ഒരുതരം അടിവസ്ത്രം
#കൃപാൺ: ചെറിയ വാള്

## ഇവയും കാണുക
* Sikhism
* Amrit Sanchar - baptism ceremony
* Vaisakhi
* Khalsa and Sahajdhari
* Gursikh
* Amritdhari

## അവലംബം

## പുറത്തേക്കുള്ള കണ്ണികൾ
*The Five Sikh Symbols – SikhismGuide.org 
*The Sikh Symbols – eBook
*The Sikh Bangle (Kara) – eBook
*http://www.tandfonline.com/toc/rsfo20/10/1.The five symbols of Sikhism.
പ്രിസ്മ

ഫോട്ടോ എഡിറ്റ് ചെയ്യാൻ സഹായിക്കുന്ന ഒരു  ആപ്ലിക്കേഷനാണ് **പ്രിസ്മ**.ആര്ട്ടിഫിഷ്യല് ഇന്റലിജന്സ് എന്ന ശാസ്ത്രശാഖയും ന്യൂറര് നെറ്റ്‌വര്ക്കിന്റെ സാധ്യതകളും ഉപയോഗിച്ചാണു പ്രിസ്മയില് ചിത്രങ്ങള് വരയ്ക്കുന്നത്. ഇംപ്രഷന്, ഗോത്തിക്ക്, മൊസൈക്ക് തുടങ്ങി 33 ഫില്റ്ററുകളാണു പ്രിസ്മയില് ഉള്ളത്.

അലക്‌സി മോയ്‌സീന്കോവ് എന്നയാൾ നടത്തുന്ന സ്റ്റാര്ട്ട് അപ്പിന്റെ സംഭാവനയാണു പ്രിസ്മ എന്ന ആപ്ലിക്കേഷന്. സാധാരണ ഫോട്ടോ ഫില്റ്റര് ആപ്ലിക്കേഷന് ഫോട്ടോയ്ക്ക് എഫക്ടുകള് നല്കുമ്പോള് പ്രിസ്മ ഒരോ ചിത്രവും പുതുതായി വരക്കുന്നു.
## ഇതും കാണുക
*DeepArt
*List of Prisma (app) filters

## അവലംബം

## ബാഹ്യ ലിങ്കുകൾ
*
ക്വിസ

അനൂപ് സിംഗ് രചനയും സംവിധാനവും നിർവ്വഹിച്ച്, 2013 -ൽ പുറത്തിറങ്ങിയ ഒരു ഇന്ത്യ-ജർമൻ ചലച്ചിത്രമാണ് **ക്വിസ (Qissa)**. ഇന്ത്യയിൽ 2015 ഫെബ്രുവരി 20 -ന് ഇന്ത്യയിലാകെ സിനിമാശാലകളിലും ഡിവിഡിയിലും ഒരുമിച്ചാണ് ഇതു പുറത്തിറക്കിയത്. ആധുനിക ലോകസിനിമാ വിഭാഗത്തിൽ 2013 -ലെ ടൊറന്റോ സിനിമ ഫെസ്റ്റിവലിൽ ഈ സിനിമ പ്രദർശിപ്പിക്കുകയുണ്ടായി. അവിടെ ഇതിന് അന്താരാഷ്ട്രീയ ഏഷ്യൻ സിനിമയ്ക്കുള്ള നെപ്റ്റാക് സമ്മാനം ലഭിക്കുകയുണ്ടായി. തന്റെ പരമ്പര നിലനിർത്താൻ ഒരു ആൺകുട്ടി വേണമെന്ന് അ ഒരു സിക്കുകാരന്റെ ആഗ്രഹമാണ് ഇതിന്റെ കഥയുടെ തന്തു.

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:ജർമ്മൻ ചലച്ചിത്രങ്ങൾ
ഫരീദ്‌കോട്ട് ജില്ല

ഇന്ത്യയിലെ പഞ്ചാബിലെ 22 ജില്ലകളിൽ ഒന്നാണ് **ഫരീദ്‌കോട്ട് ജില്ല**. ഇതിന്റെ തലസ്ഥാനം ഫരീദ്കോട്ട് പട്ടണം ആണ്. 1996 വരെ ഫെറോസ്പൂർ ഡിവിഷന്റെ ഭാഗമായിരുന്നു. ഫരീദ്കോട്ട് ഡിവിഷന്റെ രൂപീകരണശേഷം, അത് ഫെറോസ്പൂരിൽ നിന്നും വേർതിരിഞ്ഞു. ബത്തിണ്ടയും മാൻസയും ഇതിൽ ഉൾപ്പെട്ടിരിക്കുന്നു.

## പേരിന്റെ ഉദ്ഭവം
ഈ ജില്ല അതിന്റെ തലസ്ഥാനമായ, ഫരീദ്കോട്ടിന്റെ നാമത്തിൽനിന്നും വന്നതാണ്.  മുസ്ലിം മതപ്രചാരകനും സൂഫി വിശുദ്ധനുമായ ബാബാ ഫരീദിന്റെ പേരിൽനിന്നുമാണ് ഈ പ്രദേശത്തിനു ഫരീദ്കോട്ട് എന്ന നാമം ലഭിച്ചത്. ഈ പട്ടണം പതിമൂന്നാം നൂറ്റാണ്ടിൽ, രാജസ്ഥാനിലെ ഭട്നായിർ ലെ ഭട്ടി പ്രമുഖനായ റായ് മുഞ്ചിന്റെ കൊച്ചുമകനായ, രാജ മൊകൽസി, മൊകൽഹാർ എന്ന പേരിൽ സ്ഥാപിച്ചതാണ്. ഒരു നാടോടിവിശ്വാസപ്രകാരം, ഈ പട്ടണം സന്തർശിച്ച വിശുദ്ധനായ ബാബാ ഫരീദിന്റെ ബഹുമാനാർഥം രാജ മൊകൽസി ഈ പട്ടണത്തിന്റെ പേരു മാറ്റി എന്നു പറയപ്പെടുന്നു. മൊകൽസിയുടെ മക്കളായ, ജൈർസിയുടെയും വൈർസിയുടെയും ഭരണകാലത്ത് ഈ പട്ടണംതന്നെയായിരുന്നു ഈ ജില്ലയുടെ തലസ്ഥാനം.
File:Entrance of Farmer's House Faridkot 02.jpg|thumb|Entrance of Farmer's House Faridkot 
File:Foundation Stone of Harindra - Civil Hospital Faridkot 04.jpg|thumb|Foundation Stone of Harindra - Civil Hospital Faridkot
File:Foundation Stone of Harindra - Civil Hospital Faridkot 05.jpg|thumb|Foundation Stone of Harindra - Civil Hospital Faridkot 
File:Foundation stone of Govt. School of Bargari.jpg|thumb|Foundation stone of Govt. School of Bargari (Faridkot)
File:Entrance of District Court Faridkot.jpg|thumb|Entrance of District Court Faridkot
File:Foundation Stone of Davies Model Agricultural Farm and Farmers's House Faridkot 03.jpg|thumb|Foundation Stone of Davies Model Agricultural Farm and Farmers's House Faridkot 
File:Govt. Brijindra College Faridkot.jpg|thumb|Govt. Brijindra College Faridkot
File:Its pic of Govt.Brijindra College Faridkot.jpg|thumb|Govt.Brijindra College Faridkot


## ആശുപത്രികൾ
# ഗുരു ഗോബിന്ദ് സിംഗ് മെഡിക്കൽ കോളിജ്, ഫരീദ്കോട്ട്

## അവലംബം

വർഗ്ഗം:പഞ്ചാബിലെ ജില്ലകൾ (ഇന്ത്യ)
വർഗ്ഗം:ഫരീദ്‌കോട്ട് ജില്ല
ബിയാന്ത് സിംഗ് (ഇന്ദിരാ ഘാതകൻ)

1984ലെ ഇന്ദിരാ ഗാന്ധി വധത്തിൽ പങ്കെടുത്ത  രണ്ട് ഘാതകരിൽ ഒരാളാണ് ബിയാന്ത് സിംഗ്. സത് വന്ത് സിംഗ് ആണ് രണ്ടാമത്തെ ഘാതകൻ. ഇരുവരും ഇന്ദിരാ ഗാന്ധിയുടെ അംഗരക്ഷകരായിരുന്നു.
## പശ്ചാത്തലം
ഓപറേഷൻ ബ്ലൂസ്റ്റാർ എന്ന സൈനിക നടപടി സിംഖ് മതവിഭാഗത്തിനു ഏല്പിച്ച കനത്ത അഘാത്തിനു ഇരയാവുകയായിരുന്നു ബിയാന്ത് സിംഗും  സത് വന്ത് സിംഗും. രണ്ട് പേരും പ്രധാന മന്ത്രിയുടെ അംഗരക്ഷരകർ എന്ന അതീവ സുരക്ഷാ ചുമതല നൽകപ്പെട്ടിരുന്ന വക്ത്യകളായിരുന്നു.
## ഇന്ദിരാ വധം
1984 ഒക്ടോബർ 31ആം തീയതി നൈറ്റ് ഡ്യൂട്ടിയിൽ വരേണ്ടിയിരുന്ന സത്വന്ത് വയറുവേദന കാരണം പറഞ്ഞ് ഡ്യൂട്ടി സമയം മാറ്റി, ബിയാന്ത് സിംഗിനൊപ്പം പകൽ ഡ്യൂട്ടി സംഘടിപ്പിക്കുകയായിരുന്നു.
അന്നേ ദിവസം രാവിലെ 9 മണിക്ക് ഔദ്യോഗിക വസതിയിൽ നിന്നും നടന്നു പുറത്തേക്ക് വന്ന പ്രധാന മന്ത്രിയുടെ നേർക്ക് തന്റെ റിവോൾവറിൽ നിന്നും 3 വെടിയുണ്ടകൾ ഉതിർത്തത് ബിയാന്ത് ആയിരുന്നു. തുടർന്ന് സത്വന്ത് തന്റെ മെഷീൻ ഗണിലെ 30 ഉണ്ടകളും ഉതിർത്തു. ബൊലെ സൊ നിഹാൽ , സാത് ശ്രീ അഖാൽ എന്ന സിഖ് അഭിവാദ്യ മുദ്രാവാക്യം വിളിച്ചു കൊണ്ടായിരുന്നു ഇരുവരും വധം നടപ്പിലാക്കിയത്.
## പിന്നീട്
വധം നടപ്പില്ലാക്കിയ ശേഷം ഇവർ ആയുധം വെച്ച് കീഴടങ്ങി കൊണ്ട് ഇപ്രകാരം പറഞ്ഞത്രെ “ഞങ്ങൾ ചെയ്യാനുള്ളത് ചെയ്തു കഴിഞ്ഞു. ഇനി നിൢങ്ങൾക്ക് ചെയ്യാനുള്ളത് നിങ്ങൾ ചെയുക.  ഇരുവരേയും  കാവലാലയത്തിലേക്ക്  കൊണ്ട് പോയി . അവിടെ വച്ച് സത് വന്ത് സിംഗ് ഒരു തോക്ക് തട്ടി പറിയ്ക്കാൻ നോക്കുകയും തുടർന്നു നടന്ന മല്പിടിത്തത്തിലും വെടിവെയ്പ്പിലും ഇരുവർക്കും  സുരക്ഷാ ഉദ്യോഗസ്ഥരുടെ വെടിയേൽക്കുകയും ചെയ്തു. ബിയാന്ത് മരണമടയുകയും , സത് വന്ത്  സിംഗിനു ഗുരുതരമായ പരിക്കേൽക്കുകയും ചെയ്തു. സത് വന്ത് സിംഗിനെയും , ഗൂഢാലോചനയിൽ പങ്കാളിയായ  കേഹർ സിംഗിനെയും 1989 ജനുവരിയിൽ തൂക്കിലേറ്റി. ബിയാന്ത് സിംഗിന്റെ അമ്മാവനായിരുന്നു വാണിജ്യ മന്ത്രാലയത്തിൻ കീഴിലുള്ള  കേന്ദ്ര  ഗവണ്മെന്റെ ഉദ്യോഗസ്ഥനായ കേഹർ സിംഗ്.
## ജനപിന്തുണ
ബിയാന്തിന്റെ മരണം സിഖ് സമുദായത്തെ സംബന്ധിച്ച് രക്തസാക്ഷിത്തമായിരുന്നു. ബിയാന്തിന്റെ കുടുംബത്തിനു വലിയ ജനപിന്തണയും സഹതാപവും നേടാനായി.	ബിയാന്തിന്റെ ഭാര്യ ബിമൽ കൗർ ഖൽസ റൊപർൽ നിന്നും , ബിയാന്തിന്റെ പിതാവ് സുച്ചാ സിംഗ് ബതിന്തയിൽ നിന്നും ലോകസഭയിലേക്ക് തിരിഞ്ഞെടുക്കപ്പെടുകയുണ്ടായി

വർഗ്ഗം:സിഖ് തീവ്രവാദം
മൗലവി ഗുലാം റസൂൽ ആലംപൂരി

പാകിസ്താനിലെ പഞ്ചാബ് പ്രവിശ്യയിൽ ജനിച്ച പ്രമുഖ സൂഫി പണ്ഡിതനുെ ഉറുദു കവിയുമായിരുന്നു **മൗലവി ഗുലാം റസൂൽ ആലംപൂരി**. (1849 ജനുവരി 29- 1892 മാർച്ച് 7).)

## ജീവിതം
ഹൊഷിശാപൂർ ജില്ലയിലെ ആലംപൂർ ഗ്രാമത്തിലായിരുന്നു ജനനം.പിതാവ് മുറാദ് ബക്ഷി. ആറാം വയസ്സിൽ മാതാവും പന്ത്രണ്ടാം വയസ്സിൽ പിതാവും മരണപ്പെട്ടു. അദ്ദേഹത്തിന്റെ ഗ്രാമത്തിൽ ജീവിച്ച മൗലവി ഹാമിദ് സാഹിബിൽ നിന്നാണ് പ്രാഥമിക വിദ്യാഭ്യാസം നേടിയത്.

1864 മുതൽ 1878വരെ ഇന്നത്തെ ഹരിയാനയിൽ സ്ഥിതി ചെയ്യുന്ന മീർപൂരിൽ സ്‌കൂൾ അധ്യാപകനായി ജോലിചെയ്തു. 1882ൽ മഹേഷർ എന്ന സ്‌കൂളിൽ നിന്നും ജോലി രാജിവെച്ചു.ഹൊഷിയാപൂരിലെ മറ്റൊരു സൂഫി പണ്ഡിതനായിരുന്ന ഹുസൈൻ ബക്ഷയുടെ മാതാവിന്റ അധ്യാപകൻ കൂടിയായിരുന്നു അദ്ദേഹം. 

വിവിധ മേഖലകളിലെ സംഭവാനകളെ പരിഗണിച്ച് പാട്യാല, പഞ്ചാബ് എന്നിവിടങ്ങളിൽ നിന്ന് രണ്ട് പിഎച്ച്ഡി അവാർഡുകൾ ഇദ്ദേഹത്തിന് ലഭിച്ചിട്ടുണ്ട്..

അദ്ദേഹത്തിന്റെ മരണത്തിന്റെ 119-ാമത് ആണ്ടിന്റെ ഭാഗമായി ഇന്ത്യയിലെയും പാകിസ്താനിലെയും പഞ്ചാബിൽ വിവിധ സെമിനാറുകൾ നടന്നിരുന്നു.പാകിസ്താൻ അക്കാദമി ഓഫ് ലെറ്റേഴ്‌സിന്റെ ആഭിമുഖ്യത്തിലാണ് പാകിസ്താനിൽ പരിപാടികൾ നടത്തിയത്.
2014ൽ ഇദ്ദേഹത്തിന്റെ മക്ബറ( മൃതദേഹം അടക്കം ചെയ്ത കുടീരം)ക്ക് ചേർന്നുള്ള ഭൂമി വഖഫ് ബോഡിൽ നിന്നും സ്വകാര്യ വ്യക്തി പാട്ടത്തിനെടുത്തതോടെ സംഭവം മാധ്യമശ്രദ്ധയിൽ വന്നിരുന്നു.

## കൃതികൾ
*ദസ്താൻ ഇ അമീർ ഹംസ
*അഹ്സനുൽ ഖസസ
*സസ്സി പുന്നു
*ബന്ധനാമ
*ചൗപത്നാമ
*റൂഹുൽ തർത്തീൽ 
*ചിത്തിയൻ
## അവലംബം

വർഗ്ഗം:സൂഫികൾ
വർഗ്ഗം:ഉറുദു കവികൾ
വർഗ്ഗം:ജനുവരി 29-ന് ജനിച്ചവർ
വർഗ്ഗം:1849-ൽ ജനിച്ചവർ
വർഗ്ഗം:മാർച്ച് 7-ന് മരിച്ചവർ
വർഗ്ഗം:1892-ൽ മരിച്ചവർ